ועדת הפנים ואיכות הסביבה, כנסת 16, פרוטוקול מספר 508, 2005-09-19 12:30

גאלב מג'אדלה: אני מתכבד לפתוח את ישיבת ועדת הפנים ואיכות הסביבה.

גאלב מג'אדלה: אנחנו הזמנו לדיון הזה באופן מיוחד את המשנה לראש הממשלה, מפני שבמהלך הסיורים הדיונים והשיחות שקיימנו, הופתענו לטובה לראות את המשרד למשנה לראש-הממשלה פעיל מאוד בנושא רמת-חובב וגם בנגב בכלל.

גאלב מג'אדלה: העלינו פניה, ואנחנו שמחים שהוא מכבד אותנו בהשתתפותו.

גאלב מג'אדלה: יש למשרד למשנה לראש הממשלה לומר הרבה דברים בנושא, ובהמשך אנחנו נעבור למשרדי הממשלה ונאפשר אחר-כך שאלות לפני שמר פרס יעזוב.

גאלב מג'אדלה: אני רוצה להזכיר לכם שאנחנו בדיון השני.

גאלב מג'אדלה: היה דיון ראשון שקראנו לו "דיון ביניים", שבו הועלו מספר דברים, והטלנו כמה משימות על משרדי הממשלה השונים.

גאלב מג'אדלה: אני אזכיר לכם שהסקר של משרד הבריאות, ייעשה במימון המועצה הספציפית של רמת חובב.

גאלב מג'אדלה: אנחנו גם ביקשנו מהמשרד לאיכות הסביבה לתת לנו מזכר ומסמך לגבי כל מה שחל מאז ההתפתחות האחרונה.

גאלב מג'אדלה: אני רואה שהמועצה של רמת חובב וגופים אחרים העשירו אותנו במסמכים רבים.

גאלב מג'אדלה: אני רואה גם את מר סער כאן, שיש לו גם תכנית בעניין.

גאלב מג'אדלה: אני לא מתחייב, אבל אני רוצה לעשות הכל שהדיון היום יהיה דיון של סיכום.

גאלב מג'אדלה: הקדשנו לו שעתיים.

גאלב מג'אדלה: אבל אני לא מתחייב בזה, זה תלוי בכם.

גאלב מג'אדלה: אני רוצה למצות את הדיון.

גאלב מג'אדלה: אני רוצה יחד אתכם לקדם את הנושא.

גאלב מג'אדלה: אנחנו רוצים יחד אתכם לצעוד צעדים קדימה כי הנושא הוא בנפשנו.

גאלב מג'אדלה: אני שמח שמנהלת מחוז דרום של משרד הבריאות נמצאת אתנו, בדיון הקודם היא לא היתה.

גאלב מג'אדלה: ואתם יודעים שלדוח שלהם לא היתה התייחסות, אני מקווה שהפעם כן.

גאלב מג'אדלה: מכל מקום אני רוצה ברשותכם לפתוח את הדיון, לאפשר למר פרס לומר את דברי הפתיחה ואחר-כך נעבור לשאלות, להערות, ולהתייחסות הנציגים של הגופים הנוספים, בוודאי חבר-הכנסת אורי אריאל שכיבד אותנו בהשתתפותו כחבר ועדת הפנים ואיכות הסביבה, לאחר מכן נלך לדיון שהתחלנו כדיון ראשון.

גאלב מג'אדלה: בבקשה מר פרס.

שמעון פרס: אני מודה ליו"ר הוועדה, משתתפים נכבדים.

שמעון פרס: אני רוצה להעיר שתי הערות מבוא.

שמעון פרס: האחת, אני לא השר לאיכות הסביבה, ככה שאל תחשבו שאני מנסה לחטוף למישהו תפקיד, אני כאן בתוקף באמת במעורבותי בנושא הנגב והגליל, ובתור כזה אני משער שאתה הזמנת אותי.

שמעון פרס: יחד עם זה, היצר הרע לא נותן להסתפק רק בהערות אלה.

שמעון פרס: היות ואני חוזר גם עכשיו מרצות-הברית, אני רוצה להגיד כמה הערות כלליות בעניין איכות סביבה, לפני שאעבור לנגב ולגליל.

שמעון פרס: הנושא של איכות הסביבה מתחיל להיות נושא מרכזי בעולם.

שמעון פרס: בכלל המדינות כרסמו בטבע כאילו הטבע הוא עניין לאומי.

שמעון פרס: הטבע איננו עניין לאומי, הטבע הוא עניין גלובלי.

שמעון פרס: וכשהאטמוספירה מתחממת, היא מתחממת ללא גבול וללא דגלים.

שמעון פרס: וכשישנם אסונות אקולוגיים הם לא לאומיים, הם נוגעים לכל אדם.

שמעון פרס: ואני ראיתי עכשיו שני כישלונות אקולוגיים עצומים.

שמעון פרס: אחד, זה הכישלון הצורב שהיה בהם.

שמעון פרס: התאספו 176 ראשי מדינות באו"ם בניסיון להתמודד עם הבעיות בעלות האופי הגלובלי שנגעו לכולם.

שמעון פרס: זה כולל עוני, זה כולל איכות החיים, זה כולל את השינויים שחלים באטמוספירה.

שמעון פרס: העניין נגמר בכישלון צורב.

שמעון פרס: מזכיר האו"ם הציע שורת הצעות איך לטפל בזה, זה נפל וזה נשאר יתום.

שמעון פרס: אני אומר את זה בתור דאגה כבן-אדם וגם כישראלי.

שמעון פרס: מפני שהדברים האלה גם ישפיעו עלינו.

שמעון פרס: הדבר השני שראיתי, כולנו ראינו אותו, זה האסון הזה שהיה בניו-אורלינס שהטבע התנכל למעצמה הגדולה בעולם והראה אותה חסרת ישע.

שמעון פרס: ואני מזהיר את עצמי, גם את אחרים, בפני שכיחות דעת מפני שיש לנו ארץ מאוד קטנה, אנחנו לא אמריקה.

שמעון פרס: אמריקה בסוף תתאושש, אבל אנחנו מוכרחים בענייניים האלה להיות מאוד רציניים ומאוד קפדניים, מעבר לכל הבעיות האחרות שישנן.

שמעון פרס: מה גם שאצלנו יש פוטנציות של אסון.

שמעון פרס: כשאני מסתכל על הנגב אני רואה שני דברים כאלה.

שמעון פרס: דבר ראשון, פעם תזמין אותי, נדבר על זה, מדאיג אותי מאוד המצב בים המלח.

שמעון פרס: ים המלח הולך ומתפורר.

שמעון פרס: ואם אנחנו לא ננקוט באמצעים רציניים מאוד, הרי מה שפעם היה אוצר של הטבע, עלול להיהפך להיות איום של הטבע.

שמעון פרס: זה לא רק בעיה של האשלג, זה גם בעיה של בתי המלון שמצבם מאוד מחמיר ומאוד רציני.

שמעון פרס: ואין לנו הרבה זמן וגם אם נתחיל לטפל היום זה ייקח זמן, זה לא מסוג הדברים שעושים בהבל פה.

שמעון פרס: מבחינה תכנונית, מבחינת השקעות האמצעים וכדומה.

שמעון פרס: הדבר השני זה רמת חובב.

שמעון פרס: אני לא רוצה להרחיב את הדיבור, ההחלטה התקבלה ב1975-.

שמעון פרס: הכוונות היו טובות ליצור מקומות עבודה.

שמעון פרס: אגב, מה שהיה בכוונה זה הושג.

שמעון פרס: אני חושב שרמת חובב נותנת מקומות עבודה עם הכנסה של מיליארד וחצי דולר לשנה.

שמעון פרס: נדמה לי עכשיו עם הרחבת טבע, זה עוד יותר.

שמעון פרס: התחילו לעשות מאמצעים כדי לרסן את ההשפעה השלילית של רמת חובב על הסביבה.

שמעון פרס: אני מוכרח להגיד שחלק מהמאמצים נשאו פרי.

שמעון פרס: אני גם מוכרח להגיד שהנושא טרם נפתר.

שמעון פרס: גם זה וגם זה.

שמעון פרס: הדבר הטוב הוא שהתחילו להתייחס לזה ברצינות.

שמעון פרס: הדבר הלא טוב שטרם נמצא פתרון.

שמעון פרס: אני כשאני יושב לפניכם אני חייב לדבר בדיוק דברים, אני לא בטוח, אנחנו יודעים מהו הפתרון הטוב ביותר.

שמעון פרס: אבל מה שכן יודעים שיש פתרון.

שמעון פרס: מפני שאין מקום בעולם שאין בעיה דומה, ובכל ארץ פתרה את הבעיה הזו בדרך המתאימה לה.

שמעון פרס: למשל אילו רמת חובב היתה יותר קרובה לים, היה לנו פתרון אחר מאשר היא בלב היבשה שלנו.

שמעון פרס: באופן כללי אני יכול רק להגיד שמכל הפתרונות ששמעתי עד עכשיו, נדמה לי שבמצב של המקום שבו נמצא הפתרון הנכון ביותר, הוא כנראה שריפת הרעלים.

שמעון פרס: היתה מחשבה להוביל לים, זה די רחוק וגם החברות מעוררות עכשיו יותר זהירות, הן מרסנות אתה זיהום, מטפלות בו, מונעות בו.

שמעון פרס: הוקמה על דעת כולם ועדת גישור, בראשותו של אבישי ברוורמן, שגם היא צריכה להגיש את הפתרונות בימים הקרובים.

גאלב מג'אדלה: עד סוף דצמבר.

שמעון פרס: עד סוף דצמבר, ואני מקווה שעד אז גם נוכל למצוא פתרונות, מצד הממשלה, גם מצדי כחבר הממשלה, לא נחסוך בשום פרוטה כדי להביא את הפתרון, לא רק האופטימלי, הטוב ביותר שרק אפשר.

שמעון פרס: הנגב זה הפוטנציאל הגדול ביותר מבחינת הרטרויאליות שיש למדינת ישראל.

שמעון פרס: לצערי הרב עדיין יש בו הזנחה ויש בו עוני.

שמעון פרס: הדבר הגדול ביותר בנגב שתהיה לפתור אותו, זה ליצור מקומות תעסוקה לכל תושביו, יהודים, כדרוזים, כערבים, לא משנה.

גאלב מג'אדלה: בעיקר בדואים.

שמעון פרס: בעיקר בדואים.

שמעון פרס: בעניין הבדואים, אני כאן רוצה להגיד כך.

שמעון פרס: אצלנו מדברים על בעיה בדואית, האמת היא שהיות שלא פתרנו את הבעיות של הבדואים, יצרנו בעיה בדואית.

שמעון פרס: ואם היינו את פותרים את הבעיות, לא היתה בעיה בדואית.

שמעון פרס: אילו היינו אומרים להם איפה אפשר להתיישב, מה אפשר לעשות וכדומה.

שמעון פרס: גם כאן אני חושב שבמקום בעיה בדואית, אפשר ליצור דגם חיים בדואי חדש.

שמעון פרס: בשיחותיי עם האמריקנים אני אומר, אתם רוצים דמוקרטיזציה של המזרח התיכון, בואו נתחיל בדמוקרטיזציה של השבט הבדואי.

שמעון פרס: ואפשר לעשות דבר כזה.

שמעון פרס: למשל, העיר הגדולה של הבדואים "רהט", שהיא היום מונה 40 אלף תושבים, הממשלה החליטה לאפשר לבניית 3,500 יחידות.

שמעון פרס: 3,500 יחידות זה עניין של עוד 20 אלף תושבים, משהו כזה, ל60- אלף.

שמעון פרס: ומעניין מאוד שראש העיר של המקום הזה, טלאל אבו-דנאוי, הציע לעשות דבר נועז מאוד וזה לבנות בתים רבי קומה.

שמעון פרס: פעם ראשונה שיישוב בדואי על הגובה, או לגובה ולא רק לרוחב ולאורך.

שמעון פרס: אם אנחנו נקבל באמת סיוע, כפי שאני מקווה שאני מקווה שנקבל מארצות-הברית, צריך להביא לכך שרהט תהיה עיר של 100 אלף איש.

שמעון פרס: אורבנית, דמוקרטית, מודרנית, מסודרת.

שמעון פרס: זה גם יגמור את כל העניין הזה של הפזורה ושל ההתפזרות ושל הדאגות.

שמעון פרס: אבל כל התנאים האלה אנחנו מוכרחים לפתור את בעיית רמת חובב.

שמעון פרס: יש שלושה דברים שדרושים לנגב, זה תחבורה כדי שאפשר להגיע למצפה רימון ולכל המקומות האחרים במהירות יחסית גבוהה.

שמעון פרס: והדבר השני זה תעסוקה והדבר השלישי זה איכות חיים או אקולוגיה איך שלא נקרא את זה.

שמעון פרס: אני יודע שאין לנו הרבה זמן, בעיני זו בעיה בוערת, גם לנגב, גם לגליל, וזה אני מניח גם מעבר לכל הויכוחים האחרים.

שמעון פרס: אני אומר, אלה הן הבעיות הבוערות.

שמעון פרס: בקיצור, אני דיווחתי את העיקר, נמצא כאן אתי נח כינרתי, אדם שעם שתי רגליו על הקרקע, עם שתי רגליו על המים ועם שתי רגליו על המציאות.

שמעון פרס: אז אם ירצה, הוא גם יוכל להשיג.

שמעון פרס: אלה ההערות העקרוניות שיש לי לומר.

גאלב מג'אדלה: קודם כל, אני מאוד מודה לך.

גאלב מג'אדלה: אבל יותר מזה אנחנו רוצים המשך מעורבות של המשרד שלך בפעילות בנגב בנושא רמת חובב.

שמעון פרס: אנחנו מעורבים אפילו אם לא יתנו לנו, אנחנו ניכנס דרך הדלת ודרך החלון, אל תטעה.

גאלב מג'אדלה: לא, אני אומר לך את זה בשיא הרצינות.

שמעון פרס: גם אני אומר לך.

גאלב מג'אדלה: תראה, אני אספר לך סיפור כדי שיהיה לך התחושה האמיתית.

גאלב מג'אדלה: בדיון הקודם ישב כאן חבר שאיננו היום, ראש מרחב ההסתדרות בבאר-שבע, והוא מאיר בביוף.

גאלב מג'אדלה: והוא התלבט מאוד אם לבוא.

שמעון פרס: לא שאיננו, שהוא לא בא לישיבה?

שמעון פרס: אמרת איננו כאן, נבהלתי.

גאלב מג'אדלה: הוא חבר המועצה התעשייתית רמת חובב, נציג ציבור.

גאלב מג'אדלה: והוא אמר בדיון הקודם: "אני התלבטתי מאוד לבוא לדיון כאן בוועדת הפנים ואיכות הסביבה, כי חשבתי עוד דיון, ואני כבר הייתי בחמישה כאלה וחבל לי על הזמן".

גאלב מג'אדלה: בסוף הדיון הוא הודה בפני כולם שזה דיון מיוחד, חריג ושונה ממה שהיה עד עכשיו.

גאלב מג'אדלה: למה?

גאלב מג'אדלה: כי אנחנו לא מתכוונים לקיים דיון על הדוח, לשתות את הקפה ולהיפרד, אנחנו בעניין הזה מתכוונים לעשות.

שמעון פרס: אני מכיר אותך, הוא לא מכיר אותך, ואני מתכוון לזה ברצינות.

גאלב מג'אדלה: תודה רבה.

גאלב מג'אדלה: יש לנו פרטנרים, גם המשרד לאיכות הסביבה וגם משרד הבריאות, ואנחנו רוצים שהמשרד שלך יהיה משרד נוסף בעניין, כי אנחנו רוצים הפעם לא רק להטיל את כל המעמסה על רמת חובב, כי הם אומרים דבר בצדק, כל חמש-שש שנים באים אלינו עם פתרון אחר, עם השקעה הון תועפות.

גאלב מג'אדלה: ואנחנו מוכנים להשקיע, אבל שיגידו לנו פעם אחת ל20- השנים הבאות, זה הפתרון.

גאלב מג'אדלה: אנחנו לא משחררים אותם מאחריות, להפך, אנחנו מטילים עליהם אחריות מכופלת אפילו.

גאלב מג'אדלה: לא יעלה על הדעת שהממשלה בעניין הזה לא תהיה מעורבת אקטיבית ולזה אני מתכוון.

שמעון פרס: תשובתי, חיובית לחלוטין.

שמעון פרס: פנית אלי, קיבלת תשובה על המקום.

גאלב מג'אדלה: נכון, ואני גם רוצה לציין שהמנכ"לית שלך בעניין עשתה מספר דברים מולנו בחודש האחרון, וגם האנשים שלך בשטח שחלקם היו והתלוו לסיור שעשינו, כי אנחנו מתכוונים באמת לעשות את האחריות שמוטלת עלינו.

גאלב מג'אדלה: חברים, ברשותכם, אם מישהו רוצה להתייחס לפתיחה הקצרה של המשנה לראש הממשלה, לפני שאנחנו מאפשרים לו את המשך הפעילות שלו לסדר יומו, אני אשמח מאוד.

אבו עפאש לאבד: אני יושב-ראש ואדי נעים שהוא סמוך לרמת-חובב.

אבו עפאש לאבד: אנחנו כאלה שעובדים ברמת-חובב, כמו העובדים של רמת חובב, קרובים מאוד למפעלים האלה ולאחר שידענו שרמת חובב עד כדי כך מסוכנת, לאחר הסקר ההידרולוגי שלחנו מכתב לראש הממשלה שאנחנו רוצים לעבור.

אבו עפאש לאבד: רוב הבדואים בכפרים הלא מוכרים רוצים להכיר באזורים שלהם, איפה שהם גרים.

אבו עפאש לאבד: אנחנו, גם עכשיו אני מטיל את האחריות על הממשלה, אנחנו נמצאים במקום מסוכן מאוד.

אבו עפאש לאבד: המשנה לראש הממשלה מר פרס, אומר שרהט עוד מעט תהיה 100 אלף, כאילו הכוונה שיגיעו אנשים לשם, לרהט, מתוך רהט, ויגדיל אותה.

אבו עפאש לאבד: רהט תוך כמה שנים היא תהיה 100 אלף בלי שיביאו בדואים.

אבו עפאש לאבד: כי הבדואים ידוע מראש שמבחינת ריבוי טבעי, הם הכי גדולים בעולם, מבחינת ריבוי.

אבו עפאש לאבד: לכן אני מבקש, שחייבים שיפתרו לנו את הבעיה בדרך המהירה ביותר.

אבו עפאש לאבד: אנחנו רוצים לעבור, שיעבירו אותנו למקום, לא משנה איפה.

אבו עפאש לאבד: אנחנו הצענו שלושה מקומות, אבל מוכנים לעבור לכל מקום בנגב.

אבו עפאש לאבד: יש שם יותר מששת אלפים נפשות ויש שטח גדול מאוד, אנחנו נמצאים על שטח גדול מאוד, אנחנו מוותרים על כל השטח הזה ורוצים שיכירו לנו ביישוב ורחוק מרמת-חובב.

גאלב מג'אדלה: תודה רבה.

שמעון פרס: רק אם יש שאלות שנוגעות לעניין.

גאלב מג'אדלה: מר סער בבקשה.

יונתן סער: אני מחברת מחזור פלזמה שזה הפתרון האולטימטיבי, ואני לא מצטנע, לבעיות של רמת חובב.

יונתן סער: אנחנו מייצגים פה שתי קבוצות גדולות מאוד מארצות-הברית, עם טכנולוגיה שנקראת "פלזמה של ה-121", המיתקנים עובדים בארצות-הרית, ביפן, בארצות נוספות, באוסטרליה.

יונתן סער: אנחנו מחר נמצאים ברמת-חובב, ומגישים בקשה להקצאת קרקע להקים מתקן ל-80 אלף טון פסולת מסוכנת שנוכל לטפל בה בצורה מוחלטת.

שמעון פרס: ידוע לי, אנחנו נטפל בזה.

יונתן סער: אם זה למשל פגזים של הצבא האמריקני, אנחנו נייצר חשמל מזה.

יונתן סער: אם זה אפר פחם, שהצענו גם לחברת חשמל לטפל באפר פחם שלהם, הפתרון הוא אבסולוטי, אין צורך בהטמנה.

יונתן סער: נהיה יותר זולים מכל מערכת אחרת, והודעתי את זה כבר כמה פעמים חד משמעית, ואנחנו יכולים להוכיח שנהיה יותר זולים.

שמעון פרס: שמעתי על זה, אני ביקשתי גם ברצינות לבדוק את העניין עד הסוף, שלחתי אליכם אנשים, ידוע לי על כך, אנחנו נטפל בזה.

יונתן סער: תודה רבה.

גאלב מג'אדלה: תודה למר סער.

גאלב מג'אדלה: נציגת הדורות הבאים.

ורד קירו: אני ראש תחום איכות הסביבה בנציבות הדורות הבאים בכנסת, והייתי מעוניינת לשמוע כמה מילים על עמדתך לגבי עיר הבהדים והמיקום.

גאלב מג'אדלה: אם את רוצה שנקיים על זה דיון בנפרד, אני אוכל ואנחנו נשמח מאוד.

גאלב מג'אדלה: אבל זה באמת בדיוק מה שקרה לנו בדיון הקודם שבמקרה מישהו אמר אמירה וזה הלך לתקשורת.

גאלב מג'אדלה: זה לא סוד, ועדת הפנים אפשרה למגשר, לפרופסור ברוורמן, לעבוד, לא במקרה משכנו את הדיון השני בחודשיים וחצי, כי לא רצינו להפריע לו.

גאלב מג'אדלה: רצינו לתת לו לעבוד בשקט מבלי שתהיינה הפרעות כלשהן, בלתי רצויות וגם לא מתוכננות, במהלך עבודתו.

רפי נבו: אני מנכ"ל חברת טריטק.

רפי נבו: אנחנו חברה ישראלית עם פיתוח ישראלי מהאוניברסיטה העברית, לטיפול בשפכים קשים.

רפי נבו: בשנה שעברה עשינו ברמת חובב במשך תקופה ארוכה, ויש פה הרבה עדים, בצורה מאוד מוצלחת את הטיפול בשפכים בצורה שלא נשארו מטרדים וגורמים מזיקים.

רפי נבו: אני לא יודע לגבי הנושא של השריפה או טכנולוגיות ייבוא, אבל יש פה תוצרת הארץ עם תעשייה ישראלית.

רפי נבו: הוכחנו, והראינו הצלחה, לעשות מיחזור גם של הדברים האלה.

רפי נבו: החשוב הוא שאנחנו הבאנו רעיון לפתרון מערכתי כולל כל אזור רמת חובב, כל נושא השפכים.

רפי נבו: גם מה שאמור לקום ולא מסתירים בשטח וגם הדברים הקיימים היום.

רפי נבו: הצעתי את זה לפני מנכ"לית המשרד שלך לפני כמה חודשים, ישבתי גם עם חיים ג'ונבלט, לא צריך ללכת רחוק, הפתרון פה, זו טכנולוגיה חדשה לגמרי.

אלי לדרמן: נתבקשתי על-ידי לשכתו של מר טרנר, ראש עיריית באר-שבע לייצג את באר-שבע, כאן אני למעשה מייצג גם את התושבים.

גאלב מג'אדלה: סליחה, בוועדת הפנים אין נציגים מטעם.

גאלב מג'אדלה: זה פה מנהג קבוע.

גאלב מג'אדלה: מר טרנר רוצה לומר את דעתו, שיבוא בכבוד הראוי כאן.

שמעון פרס: הוא חולה בביתו.

גאלב מג'אדלה: אנחנו בדרך-כלל לא נוהגים לעשות כזה דבר.

גאלב מג'אדלה: היו אנשים מכובדים לא פחות ממר טרנר שלא אפשרנו להם, אבל במקרה חריג שאני מודע לו, כדי שלא יתפרש פה איפה ואיפה, יש פה אנשים שיודעים מדיון קודם, שלא אפשרתי לאיש מאוד בכיר לשלוח מישהו גם בכיר.

גאלב מג'אדלה: במקרה חריג זה, אני אאפשר לך, אדוני.

אלי לדרמן: אני מודה לך.

אלי לדרמן: מר פרס, עם איזה מסר אני יכול לבוא לעשרות אלפי תושבי באר-שבע שסובלים לילה לילה ולא יודעים לפתוח את החלונות או לסגור אותם, ואני חצי מהיום שלי מבלה בשמיעת התלונות של אנשים צעירים בשכונות הדרומיות של העיר.

שמעון פרס: המסר הוא פשוט, אנחנו תכננו עד דצמבר להגיע למסקנות.

שמעון פרס: אחרי שנראה את הגישור, נבדוק את הטכנולוגיות החדשות, אנחנו מתכוונים לעמוד במועד וגם לגייס את הכספים הדרושים וזה לא מעט.

גאלב מג'אדלה: תודה רבה.

אברהים אבו סביח: שלום לכולם, אני חבר המועצה הציבורית ליד המועצה התעשייתית רמת-חובב.

אברהים אבו סביח: אנחנו קיימנו הרבה ישיבות ואני שמח מאוד היום לשמוע מהמשנה לראש הממשלה שהעניינים מתחילים להתקדם ורואים כבר את האור בקצה המנהרה.

אברהים אבו סביח: זה חשוב מאוד אבל חייבים לעשות את זה שעה קודם, כי זה יכול לקרות מחר-מחרתיים, בעוד יום, בעוד יומיים, אף אחד לא יודע מתי יקרה המקרה וכולנו נצטער על זה.

אברהים אבו סביח: צריכים להפשיל את השרוולים ולרוץ עם זה מהר, זה מצד אחד.

אברהים אבו סביח: מצד שני, כפי שהבנתי, כל הגופים שמתעסקים עם הנושא יד ימין לא יודעת מה עושה יד שמאל.

אברהים אבו סביח: צריך לשבת פעם אחת ולחלק סמכויות, על-מנת שכל אחד יידע מה הוא עושה.

אברהים אבו סביח: מטילים את זה לפעמים על פיקוד העורף, פיקוד העורף לא יודע מה שעושה המשטרה, המשטרה לא יודעת מה שעושה השני והשלישי, צריך לעשות סדר בעניינים האלה.

אברהים אבו סביח: אני חושב שאם המשרד שלך נכנס לעובי הקורה, הדברים יקבלו את הביטוי הנכון ואני מברך על זה.

גאלב מג'אדלה: תודה רבה לשייח' אברהים אבו סביח.

שמעון פרס: תודה, ואני מאחל לכולם שנה טובה.

גאלב מג'אדלה: סליחה, ברשותכם, נציג משרד איכות הסביבה נמצא כאן.

גאלב מג'אדלה: חיפשנו אותך לשיחה מקדימה לפני הדיון, יחד עם גברתי מנהלת מחוז הדרום ממשרד הבריאות.

גאלב מג'אדלה: יוסי ענבר היה בדיון הקודם, והייתם אמורים לתת לנו התייחסות ועמדה גם לגבי דוח רמת חובב וגם לגבי הדוח שהוציאו באותו יום של הדיון משרד הבריאות.

גאלב מג'אדלה: גברתי, מנהלת מחוז הדרום ממשרד הבריאות, בבקשה.

רומי אבן דנן: לגבי ההתייחסות של המשרד לגבי ההערות של הדסה עדן ממשרד הבריאות, אנחנו העברנו גם למנכ"ל משרד הבריאות, ואני בהחלט מוכנה להגיב.

גאלב מג'אדלה: הדיון בנושא רמת חובב זה מתקיים אצל מנכ"ל משרד הבריאות?

רומי אבן דנן: לא, אנחנו העברנו מכתב למנכ"ל משרד הבריאות לגבי ההתייחסות שלנו לכל ההערות של הדסה עדן.

גאלב מג'אדלה: עד כאן מאה אחוז.

גאלב מג'אדלה: מה עם ועדת הפנים, חוץ מאשר דנה בנושא?

רומי אבן דנן: אני חושבת שזה גם עבר אליכם.

רומי אבן דנן: אם לא, אני מוכנה להעביר.

גאלב מג'אדלה: לא קיבלנו ואנחנו לפני שבוע ניסינו לבדוק אם היתה התייחסות, לא קיבלנו.

רומי אבן דנן: אז אני בהחלט אשמח להעביר את זה כשאני אגיע למשרד.

רומי אבן דנן: אם אתם רוצים, אני יכולה לבקש שעכשיו ישלחו.

גאלב מג'אדלה: זה כשהנציג מתחלף, זה לא משנה את העובדות אצלי.

גאלב מג'אדלה: העובדות אך מחמירות.

גאלב מג'אדלה: בדיון הקודם תבעתי מיוסי ענבר, לבוא כאן לדיון הבא מראש עם התייחסות משולבת, גם לדוח של משרד הבריאות, שהוא היה חמור.

גאלב מג'אדלה: וגם לדוח של רמת חובב, בכתב.

גאלב מג'אדלה: זה שאני ויוסי סיירנו ברמת חובב יום שלם, זה רק מוסיף את שיתוף הפעולה בינינו.

גאלב מג'אדלה: זה לא גורע משיתוף הפעולה בינינו.

גאלב מג'אדלה: אני דורש עד סוף השבוע לקבל התייחסות מהמשרד לאיכות הסביבה, גם לדוח של משרד הבריאות וגם לדוח של רמת חובב.

גאלב מג'אדלה: בדיון הקודם סמנכ"ל איכות הסביבה, יוסי ענבר, נפגע מזה שאמרנו לו אולטימטיבית כאן לא דנים בעל-פה, אנחנו רוצים מסמכים.

גאלב מג'אדלה: אז עכשיו אני מבין שאת לא נפגעת, את מקבלת את זה ברוח טובה, נכון?

רומי אבן דנן: כן.

גאלב מג'אדלה: יפה, אני מודה לך מאוד.

רומי אבן דנן: האמת שיוסי באמת היה צריך להיות כאן ולא אני, אבל מכיוון פשוט יש היום פגישה עם כל הארגונים הירוקים של השר ולכן הוא היה חייב להיות שם, ומכיוון שאני מכירה את הנושא הזה עם רמת חובב, לכן אני באתי ויש גם נציג של הלשכה המשפטית שלי כאן, כך שאנחנו יכולים לתת לכם באמת את כל המידע.

רומי אבן דנן: חבל באמת שלא ידעתי להביא את החומר בכתב, זה גם כי הוא קיים.

רומי אבן דנן: זאת אומרת, אנחנו מביאים עדכונים כל הזמן למנכ"ל משרד ראש הממשלה, לאילן כהן, באופן שוטף, ואני מאוד אשמח לכתב גם אתכם.

גאלב מג'אדלה: את עדיין בסבב של ממשלה.

גאלב מג'אדלה: משרד ראש הממשלה, משרד הבריאות, אנחנו עדיין בכנסת.

גאלב מג'אדלה: את יודעת להבדיל בין הרשויות, נכון?

רומי אבן דנן: כל עדכון שאני אגיש בזה, אני אגיש גם לך.

גאלב מג'אדלה: בסדר.

גאלב מג'אדלה: עכשיו נרצה לשמוע התייחסות, אבל אנחנו רוצים את המסמך, כי אנחנו מתכוונים לעשות עם זה משהו שאני לא רוצה לגלות כרגע.

גאלב מג'אדלה: תודה רבה.

גאלב מג'אדלה: בבקשה, גברתי.

אילנה בלמקר: הפגישה הראשונה של הוועדה ברמת חובב היתה במאי נדמה לי, והטלתם עלינו להגיש לכם לוועדה הבאה את ההמלצות של המשרד לגבי סקרי המשך בעקבות הממצאים של הסקר בהידרולוגיה שפורסם ביולי בשנה שעברה.

אילנה בלמקר: עכשיו אני כבר הגשתי לך את המסמך, יש לי עוד כמה העתקים של ההמלצות.

גאלב מג'אדלה: אני מציע לך לתת למשרד למשנה לראש הממשלה, לנח כינרתי נציג השר, לתת לו עותק מהמסמך.

גאלב מג'אדלה: עכשיו אני מציע גם למשרד לאיכות הסביבה, ברשותך, תקבלו את המסמך כרגע, והמסמך המשולב שאת תעבירי אלינו אני מציע לך להעביר גם למשרדי הממשלה, כדי שאולי הכנסת תעשה סדר שמשרדי הממשלה יהיו משולבים.

רומי אבן דנן: דווקא למשרדי הממשלה אנחנו מעבירים באופן שוטף.

גאלב מג'אדלה: אבל בדיון הקודם היה פער עצום בין משרד איכות הסביבה בעמדה לבין משרד הבריאות, ואני מקווה שהפער הזה יצטמצם.

אילנה בלמקר: אין לי בעיה להעביר העתקים נוספים לכל אחד שנמצא בחדר, אם רק יגידו לי, אני אשמח לבקש מהמזכירה שלי לשלוח העתקים נוספים.

אילנה בלמקר: עכשיו כידוע לך, יש ועדת היגוי שליוותה את הסקר באפידמולוגיה ואנחנו ערכנו מספר פגישות במהלך השנה כדי להחליט ענייני של סקרי המשך.

אילנה בלמקר: ובעצם הוועדה הגיעה לכמה מסקנות.

אילנה בלמקר: קודם כל, הסקר הראשוני היה סקר מאוד חשוב בסקר חלוצי כדי לחפש אם יש איזשהו מקום לדאגה, לבדוק בסוג אקולוגי ראשוני אם יש איזושהי התראה של מקום לדאגה.

אילנה בלמקר: אמנם, בסקר האפידמולוגיה מצאו שיש קשר בין מקום מגורים קרוב לרמת חובב לבין מספר מצבי בריאות, כמו עודף של תמותת תינוקות ומומים מולדים במגזר הבדואי, בעיות גם כן נשימתיות במגזר הבדואי.

אילנה בלמקר: אלה הממצאים העיקריים של הדוח.

אילנה בלמקר: זו היתה מן התראה, בגלל שבסקר אקולוגי לא יכלו להביע דעה אם זה קשר סיבתי או לא סיבתי, אם זה מקרי שאנשים שגרים קרוב לרמת חובב סובלים נגיד מעודף מומים מולדים.

אילנה בלמקר: כל חברי ועדת ההיגוי, מבכירי ההידרמולוגיים בארץ בדעה שבסקרי המשך חייב להיות סקרים יותר ממוקדים שיכולים בטכנולוגיה מתקדמת לבדוק אם יש קשר סיבתי בין החשיפה לבין תחבורה.

אילנה בלמקר: אנחנו לא רוצים לעשות עוד סקר אקולוגי, עשו סקר אקולוגי והיו ממצאים חשובים, עכשיו חייבים להתעמק ולעשות סקרים שיכולים לתת תשובות חד משמעיות לציבור וקובעי מדיניות בשאלה האם יש עדות בימינו עם זה מזיק לבריאות או לא מזיק לבריאות.

אילנה בלמקר: אנחנו חושבים שחייבת להיות הפרדה מוחלטת בין ועדת היגוי, שאולי תפרסם קול קורא לביצוע מחקרים, שיכולים לתת תשובות לשאלות חשובות לגבי השפעה בריאותית, לבין מי שמממן את המחקרים.

אילנה בלמקר: אנחנו בדעה שרמת חובב צריכה להיות הגוף שיממן את מחקרי ההמשך בעקרון שעל המזהם לשלם.

אילנה בלמקר: אבל מחוץ מלשים איזשהו כסף בקרן של המחקר, אסור לרמת חובב להיות איכשהו קשור עם כל העניין הקול קורא ליצור מחקרים וגם מעקב אחרי ביצוע.

אילנה בלמקר: אנחנו חושבים שגם צריכים לקול קורא לכל החוקרים הבכירים בארץ ובחוץ-לארץ אם הם רוצים להציע לחקור נושא כזה, וועדת ההיגוי מטעם משרד הבריאות התפקיד שלה לעקוב אחרי ביצוע, לבדוק וגם לאשר בסוף שזה נעשה בצורה נכונה, לשבת ולנתח את הנתונים והמסקנות.

אילנה בלמקר: אנחנו קיבלנו סדר עדיפויות.

אילנה בלמקר: לפי דעתי הנושאים הראשוניים שחייבים לחזור ולחקור אותם לעומק זה הממצאים לגבי עודף מומים מולדים ועודף תמותת תינוקות לתמותה הטרום הריונית בקרב הבדואים שגרים קרוב לרמת חובב.

אילנה בלמקר: זה הממצא הכי עקבי והכי חזק בכל הסקר הזה.

אילנה בלמקר: זה סדר עדיפות ראשון לסקרי המשך.

אילנה בלמקר: סדר העדיפות השני או השלישי זה עניין של ההשפעה של רמת חובב על מחלות נשימתיות.

אילנה בלמקר: בעצם לגבי סרטן, לא מצאו קשר בין סרטן לבין תמותות ברמת חובב.

אילנה בלמקר: אבל בגלל שיש צורך בזמן מאוד ארוך בין חשיפה לחומר מסרטן אפשרי לבין הופעת המחלה, אז אמרנו שרצוי אולי להמשיך לחקור את זה בעתיד, אבל זה בסדר עדיפות אחרון שלנו לגבי נושאים לחקור אותם.

אילנה בלמקר: בגלל שהמכתב של המנכ"ל לראש המועצה רק יצא השבוע, בעצם הם לא הספיקו להגיב לזה.

אילנה בלמקר: כמובן שהעניין הכספי לא סגור, ורק אפשר להתחיל לצאת לדרך.

גאלב מג'אדלה: לא הבנתי, העניין הכספי לא סגור?

אילנה בלמקר: בוועדת ההיגוי, אנחנו בדעה שגודל הקרן הדרוש כדי לאפשר ביצוע מחקרים, שיכולים בסופו של דבר להביע דעה לשום קשר סיבתי בין תמותות ברמת חובב לבין מצב בריאות, זה בסדר גודל של 350 אלף ש"ח לשנה, לחמש שנים.

אילנה בלמקר: אנחנו חושבים שעל המועצה לממן את הקרן המחקרים הזה.

אילנה בלמקר: אבל בגלל שמכתב של מנכ"ל משרד הבריאות לראש המועצה רק יצא השבוע, אז כל העניין הזה לא סגור עדיין.

גאלב מג'אדלה: תודה רבה.

נח כינרתי: אני רוצה לשאול אותך, האם אתם הולכים על איזו הצעה להעמקת מחקר שקשור בקשר שבין רמת חובב של היום, של אתמול, לבין מה שקורה אצל הבדואים?

נח כינרתי: אני לא מדבר על הכסף כרגע, אבל שזה לא ימנע דחיפה מסיבית ומהירה לפתרון.

אילנה בלמקר: ההפך הוא הנכון.

אילנה בלמקר: אנחנו חושבים שהדבר ראשון, הדבר העיקרי, זה לסלק כל המפגעים של רמת חובב.

אילנה בלמקר: זה הדבר העיקרי.

נח כינרתי: זה לא אמרת.

נח כינרתי: אני חשבתי שאת מתנה, עד שייגמר הסקר.

אילנה בלמקר: לא.

אילנה בלמקר: ברשותך, אני רוצה להתייחס למה שלאבד אבו עפאש ציין.

אילנה בלמקר: הדוח המקדמי עוד לא פורסם, וזה הוצב לפני הוועדה המחוזית לתכנון ולבניה.

אילנה בלמקר: בין השאר, הוועדה המחוזית החליטה וזה אחרי שנציגי השבט גם כן הציגו מה שהוא הציג היום, שהם מוכנים לעבור לגור ומבקשים לעבור ולגור במקום אחר.

אילנה בלמקר: הוועדה המחוזית הביעה החלטה, אם אני זוכרת פחות או יותר הנוסח, להמליץ בפני המינהל לקידום הבדואים להיכנס למשא ומתן עם השבט בוואדי עלאן כדי שאפשר להעביר אותם למקום מגורים אחר תוך הסכמה.

אילנה בלמקר: בתור נציגת משרד הבריאות, אני חושבת שזה מאוד חשוב ואין לי ספק שהם חשופים לא רק לרמת חובב, יש תחנת כוח שהם גרים בצילה, יש גם כן רמת בקע ואני חושבת, אם הוועדה הנכבדה הזאת יכולה אולי לבדוק איך זה מתקדם מבחינת הרשויות עם מינהל מקרקעי ישראל, והמינהל לקידום הבדואים, נכנס למשא ומתן.

גאלב מג'אדלה: קודם כל אני מודה לך מאוד, אבל אם את רוצה להיעזר בוועדה, אני יכול להציע משהו נקודתי.

גאלב מג'אדלה: אני מוכן שהממונה על המחוז, דודו כהן, יחד אתך, יחד עם הנציגים של הבדואים ועם מינהל התכנון במשרד הפנים, תהיו צוות שיקדם את העניין כחלק מכל המכלול של הנושא.

אילנה בלמקר: ברשותך, רק אם אפשר להוסיף את מינהל מקרקעי ישראל.

גאלב מג'אדלה: צריך להוסיף גם את איכות הסביבה, אני אמרתי את זה כעקרון.

אילנה בלמקר: אין לי בעיה, אני אשמח.

גאלב מג'אדלה: אם הרעיון יכול לתת מענה לרצון של מספר גורמים שהם צד בעניין, אני מוכן, כי אחד הסיכונים לדיון הזה שנציגי התושבים עם הממונה על מחוז הדרום, עם משרדי הממשלה הנוגעים בדבר, משארד הבריאות ואיכות הסביבה ואפילו בהחלט נשמח אם משרד המשנה.

גאלב מג'אדלה: היות ומדובר בוועדה מחוזית, אנחנו נודיע שהיושב-ראש שלה שזה דודו כהן, עם מינהל התכנון במשרד הפנים ומינהל מקרקעי ישראל יקדם את העניינים.

גאלב מג'אדלה: אם זה מקובל עליכם נקודתית סיכום זה, אני בהחלט מוכן לקדם.

אבו עפאש לאבד: לפני שעשינו את הסקר, שלחנו מכתב ב1998- לד"ר בלמקר ואמרנו שיש לנו 12 אנשים שמתו מסרטן, וזה לא דבר קל.

אבו עפאש לאבד: הילדים חלו בכל מיני מחלות, כל אישה עברה הפלה, זה לא דבר פשוט.

אבו עפאש לאבד: לכן אנחנו אמרנו, שהם רוצים לעבור.

אבו עפאש לאבד: בהתחלה אמרנו לא רוצים לעבור, אבל עכשיו כולם רוצים וזה דבר לא פשוט.

גאלב מג'אדלה: זה בסדר גמור, תודה.

גאלב מג'אדלה: אבל מקובל עליך?

אבו עפאש לאבד: מקובל עלינו להיות חלק מהוועדה הזאת.

גאלב מג'אדלה: איכות הסביבה ומשרד המשנה, נראה לכם?

גאלב מג'אדלה: אנחנו יכולים לראות בזה סיכום נקודתי?

נח כינרתי: מה זה ישנה?

נח כינרתי: האם אתה מוכן להגיד בדיוק, מה זאת הוועדה הזאת, מה היא תעשה?

גאלב מג'אדלה: התושבים מוכנים לעבור, עכשיו משרד הבריאות ממליץ מאוד לקבל את ההצעה שלהם.

נח כינרתי: של התושבים?

גאלב מג'אדלה: כן.

גאלב מג'אדלה: בדיון הקודם גם שמענו אותו דבר, האם הדבר מקובל על התושבים ומקובל על משרדי הממשלה, אז בוא נפריד את העניין כסיכום נקודתי.

גאלב מג'אדלה: משרדי הממשלה הנוגעים בדבר עם נציגי התושבים, מינהל מקרקעי ישראל, עם מינהל התכנון והממונה על המחוז.

נח כינרתי: אז תכניס גם את "האלה", יש גוף כזה, אני יודע.

גאלב מג'אדלה: לי לא איכפת שייכנסו כל הגופים.

גאלב מג'אדלה: אבל אני אומר לך, אלה הגופים העיקריים.

גאלב מג'אדלה: כי מי שיחליט לתת להם קרקע זה המינהל, מי שצריך לתכנן זה משרד הפנים ומינהל התכנון.

גאלב מג'אדלה: לכן אני אומר, אם זה מקובל על משרדי הממשלה.

רומי אבן דנן: אני באמת לא מבינה.

רומי אבן דנן: נכון שאנחנו אחראים, אנחנו באמת עובדים בנושא רמת חובב, אבל אני באמת לא רואה מה אנחנו קשורים לעניין הספציפי הזה.

גאלב מג'אדלה: המעבר שלהם זה חלק ממה שקורה ברמת חובב.

גאלב מג'אדלה: המקום שלהם והנזקים שהם חווים לפי סקרי משרד הבריאות, זה נוגע לרמת חובב.

גאלב מג'אדלה: זה לא קורה מהשמים, אם לא היה רמת חובב הם לא היו עוברים, נכון?

גאלב מג'אדלה: לא היו להם שום סכנות.

רומי אבן דנן: אני לא אמרתי שאנחנו מתנערים מהנושא של הטיפול ברמת חובב, לחלוטין לא, אנחנו בהחלט פועלים רבות כדי למנוע את המפגעים ולקדם את הטיפול ברמת חובב.

רומי אבן דנן: אין לי בעיה שהמשרד שלי יהיה שותף, אני לא רואה באמת את הקשר, אבל.

גאלב מג'אדלה: את לא רואה את הקשר בין רמת חובב לבין התושבים שהם בסכנה?

רומי אבן דנן: לחלוטין כן, אני בהחלט רואה.

אורי אריאל: אתם תדאגו שלא יעבירו אותם לרמת חובב שניים.

גאלב מג'אדלה: או שתעבירו את רמת חובב, או שתעבירו אותם.

גאלב מג'אדלה: מה יותר קל לך?

גאלב מג'אדלה: למה אומרת 'אני לא רואה שום קשר'?

גאלב מג'אדלה: יש ששת אלפים בני-אדם, אזרחים שהם בסכנה.

רומי אבן דנן: אולי לא הסברתי נכון.

גאלב מג'אדלה: אני אגיד לך מה אני רוצה ממך.

גאלב מג'אדלה: כאשר המשרד לאיכות הסביבה, משרד הבריאות, משרד הפנים מינהל מקרקעי ישראל ומנהל המחוז, תשבו ביחד, יבינו שזה לא רצון שלו לעבור כי יש לו איזו וילה במקום אחר, אלא רצון של הממשלה למנוע סכנה מתמדת לששת אלפים תושבים.

גאלב מג'אדלה: זה לא רצון פרטי שלו, אלא זה רצון של הממשלה על משרדיה המקצועיים, אם זה איכות הסביבה, בריאות, משרד הפנים, מינהל התכנון של משרד הפנים או זה מנהל המחוז.

גאלב מג'אדלה: אנחנו יכולים לעשות את זה בלי איכות הסביבה, אבל אנחנו לא רוצים להגיד לך.

רומי אבן דנן: לא, אם זאת הכוונה.

גאלב מג'אדלה: רק זאת הכוונה.

גאלב מג'אדלה: כי יש אנשים אחרים בדואים שרוצים לעבור הרבה זמן, אף אחד לא מתייחס אליהם.

גאלב מג'אדלה: כאן יש בעיה אמיתית.

גאלב מג'אדלה: לכן אני אומר, הרי אנחנו לוקחים את הנושא ומפצלים אותו לסוגיות ומקדמים אותו במנותק אחד מהשני כדי שאנחנו לא נהיה תקועים.

גאלב מג'אדלה: עכשיו אני אומר, אם הם לא היו אומרים, אני לא הייתי נכנס לעניין.

גאלב מג'אדלה: אבל אם באים התושבים ואומרים, אנחנו מוכנים לעבור, אנחנו בסיכון מתמיד מרמת חובב, אנחנו כבר מוכנים להקל על רמת חובב את המשימה ועל הממשלה ועל המדינה.

גאלב מג'אדלה: אנחנו מוכנים לעבור, אז מה, אנחנו רק יכולים לברך על החלטה כזו.

רומי אבן דנן: אני יודעת על כל נושא המפגעים של רמת חובב, ויוסי ענבר גם נתן את עיקרי תכנית הפעולה, אני רק רוצה לעדכן כיצד אנחנו התקדמנו מהישיבה הקודמת.

רומי אבן דנן: יש שני דברים.

רומי אבן דנן: דבר אחד, זה הליך גישור בין המפעלים של רמת חובב, המשרד לאיכות הסביבה והמועצה התעשייתית.

רומי אבן דנן: כאשר המגשרים, פרופסור ברוורמן, יש לו מומחים נוספים אתו, והם נמצאים כרגע ממש בעיצומו של התהליך.

רומי אבן דנן: אנחנו ביקשנו אישור מבית-המשפט להמשיך עם תהליך הגישור מכיוון שאנחנו יודעים וגם המגשר ראה שיש מספר צדדים רב לנושא גישור הזה, ולא רק המשרד והמפעלים, אלא גם התושבים שאנחנו חושבים שהם באמת חלק נכבד בהליך הזה.

רומי אבן דנן: ולכן ההליך ייגמר עד חודש דצמבר.

רומי אבן דנן: הם אמורים להעביר את מסקנות הגישור.

רומי אבן דנן: שוב, אני רוצה רק להגיד שהליך הגישור, בנוסף לשמיעה של כל הצדדים, אמור לבדוק באמת את הנושא של פתרון הקצה לשפכים , לרמת חובב מכיוון שיש כאן איזשהו, אנחנו בתנאים לרשיון שנתנו למפעלים, אנחנו דיברנו על פתרון קצה שיהיה בתחום האזור, והמפעלים והתאחדות התעשיינים חושבים שיש פתרון נוסף שזה הפתרון לים.

רומי אבן דנן: היה גם סיור לחוד שהשתתפו בו נציגים של המפעלים, של המעוצה, המשרד לאיכות הסביבה.

רומי אבן דנן: ולכן אנחנו חושבים שבהחלט המגשר באמת אנחנו משתדלים לתת לו את מרחב הזמן והיכולת כדי שבאמת יבדוק את כל הפנים של המפגעים האלה.

רומי אבן דנן: בנוסף לזה, אני רוצה לעדכן לגבי תכנית הפעולה שמתקיימת ברמת חובב.

רומי אבן דנן: כרגע השפכים של רמת חובב מטופלים בטב"ם שזה פתרון מרכזי לכל המפעלים.

רומי אבן דנן: אנחנו יודעים שהם לא מגיעים לערכים שבהם אמורים להגיע.

רומי אבן דנן: ולכן הוחלט וזה על-ידי תנאים לרשיון עסק שניתנו בשנה שעברה, שהטיפול יהיה יחידני.

רומי אבן דנן: כלומר, כל מפעל יטפל בשפכים שלו.

רומי אבן דנן: אנחנו יושבים עם המפעלים בתדירות מאוד גבוהה וגם עם המועצה ועם התאחדות התעשיינים.

רומי אבן דנן: אנחנו יודעים שכל המפעלים נמצאים או בשלב, רובם כבר עברו את השלב של התכנון.

רומי אבן דנן: כלומר, הם החליטו גם על הטכנולוגיה.

רומי אבן דנן: וכולם נמצאים בשלבים של הקמה של המתקנים.

רומי אבן דנן: אנחנו גם ראינו את זה.

רומי אבן דנן: אני חושבת שגם אדוני ראה את זה בביקור שהיינו במכתשים.

רומי אבן דנן: אני חושב שראית את זה.

רומי אבן דנן: כל המפעלים יעמדו ביעד של ה-30.6., שזה הקמת המתקן והפסקת הזרמת השפכים לטב"ם.

רומי אבן דנן: לכן אנחנו באמת רואים שיפור.

רומי אבן דנן: עכשיו אנחנו באמת מקווים שהם יעמדו בערכים שקבענו להם לתנאים לרשיון עסק.

רומי אבן דנן: יש מפעלים שאומרים שבעקבות הטיפול הביולוגי שזה בעיקר הטיפול המרכזי שיש למפעלים, הם לא יעמדו, או שהם יהיו קרובים לערכים, אבל הם לא יגיעו.

רומי אבן דנן: ולכן רוב המפעלים גם עכשיו פועלים על פתרונות במעלה הזרם, שזה המפעל עצמו ועל פתרונות נוספים.

רומי אבן דנן: אם זה כימי, פיזיקלי וכדומה.

רומי אבן דנן: אנחנו מתארים לעצמנו ב-30.6.

רומי אבן דנן: הם כולם יעמדו בערכים ובאמת יפסיקו את ההזרמה ואנחנו כבר נתחיל לראות איזשהו שיפור במפגעים שיש ברמת חובב.

רומי אבן דנן: בנוסף לזה יש תכנית ניתור אוויר שתהיה ברמת חובב וזה יהיה בשלושה מעגלים.

רומי אבן דנן: זה יהיה בגדרות המפעלים, בגדרות המועצה וגם באזורים מסביב למועצה.

רומי אבן דנן: התכנית הזאת קיבלה את אישור הממשלה ואת אישור המשרד לאיכות הסביבה.

רומי אבן דנן: אנחנו מדברים על תכנית ניתור שהיא מאוד מסיבית.

רומי אבן דנן: לדוגמה, היום אנחנו מדברים על בדיקות פתע בארובות בכל רחבי הארץ שזה בסביבות המיליון ש"ח בשנה.

רומי אבן דנן: וכאן אנחנו מדברים רק על רמת חובב של שלושה מיליון ש"ח בשנה, רק לבדיקות הניתור.

רומי אבן דנן: אני מתארת לעצמי שהמועצה תדבר גם על הבדיקות ניתור שהם מבצעים, לכן אנחנו בהחלט לבדוק את כל השיפור שיש במפגעים זיהום האוויר.

רומי אבן דנן: בנוסף לזה אנחנו התחייבנו גם לממשלה, שאנחנו נשכור שירותי ייעוץ חיצוניים, חברה מחוץ-לארץ.

רומי אבן דנן: אנחנו יצאנו עם המכרז הבינלאומי, הוגשו שתי הצעות, ביניהן חברה אחת שבהחלט קיבלה ציון מאוד גבוה.

רומי אבן דנן: ביום חמישי מגיעים הנציגים מהולנד שיציגו לנו פרזנטציה ואני מקווה שכבר נוכל לחתום.

רומי אבן דנן: הכוונה היא שהם יוכלו במשך ארבעה חודשים לתת לנו איזשהו דוח ראשוני שבודק את איכות השפכים, את הטכנולוגיות שמוצעות על-ידי המפעלים, הצגת חלופות לפתרון של הבריכות האידוי, פתרון קצה.

רומי אבן דנן: שהם יוכלו לעזור גם למגשר לגבי הנושא של פתרון הקצה לשפכים.

רומי אבן דנן: נבחן את תכנית ניטור האוויר שהוצעה והכנת תכנית מעקב.

רומי אבן דנן: היועצים האלה, חוץ מהדוח שיוגש לנו תוך ארבעה חודשים בערך, אנחנו מדברים גם על ייעוץ שוטף במשך ארבע שנים נוספות.

גאלב מג'אדלה: תודה רבה.

גיורא מיוחס: אני אתן למנכ"ל לדווח על כל הבדיקות שנעשו.

גאלב מג'אדלה: אדוני היושב-ראש מי שנותן כאן זכות דיבור, זה יושב-ראש הוועדה.

גיורא מיוחס: אני אבקש מיושב-ראש הוועדה שיאפשר אחרי למנכ"ל של המועצה להציג בפני כבודכם את התוצאות שנערכו בחודשים האחרונים, מאז הישיבה האחרונה.

גיורא מיוחס: כי עד הישיבה האחרונה הצגנו את כל ההתפתחויות, מאז אנחנו ממשיכים ובוחנים ובודקים ומנטרים וסך-הכל התוצאות הן בהחלט טובות ומשביעות רצון.

גיורא מיוחס: אני אבקש מהמנכ"ל לפרטן, ברשותך כמובן.

גיורא מיוחס: מה שקורה בשטח, נציגת משרד איכות הסביבה פירטה לכן אני לא אמשיך ואוסיף.

גיורא מיוחס: יש השקעות אדירות.

גאלב מג'אדלה: תראה, שיתוף הפעולה הזה מדאיג.

גיורא מיוחס: אני נציג הממשלה.

גיורא מיוחס: אני ממונה של משרד הפנים, תפקידי זה לדאוג שרמת חובב תהיה תעשייה נקיה וידידותית לסביבה.

גיורא מיוחס: אני את כל מאמציי משקיע בכיוון הזה.

גיורא מיוחס: אני חושב שמן הראוי שרמת חובב תהיה תעשייה נקייה.

גיורא מיוחס: זה בר ביצוע, זה קיים בכל העולם.

גיורא מיוחס: אני מאמין שאין שום בעיה, לאור כל מה שמתבצע כיום להקים את עיר הבהדים כמתוכנן, בצומת הנגב.

גיורא מיוחס: למרות שביקשת לא להיכנס לנושא הזה כאן.

גיורא מיוחס: אבל מן הראוי שכל האנשים שהם מקבלים את ההחלטות בתחום הזה, ילמדו את הנושא לעומק ויראו שאכן כל מה שמתבצע מביא אותנו לרמת תעשייה נקייה ומסודרת, כמקובל בעולם.

גיורא מיוחס: ולכן אין שום מניעה בכל צורה שהיא שסביב הגדר שלנו יוכלו לחיות בשלום כולם.

גיורא מיוחס: אני מברך את משרד הבריאות שסוף סוף נענה לדרישתנו מזה כשנה, לעשות מחקר עומק אחרי הדוח שהם פרסמנו בנושא.

גיורא מיוחס: אני חושב שזה חשוב כדי שכולנו נלמד מה באמת קורה.

גיורא מיוחס: אנחנו הודענו בישיבה הקודמת שאנחנו מוכנים להשתתף במימון ואנחנו ניקח את העניין הזה ברצינות.

גיורא מיוחס: ברשותך, כאשר תחליט, תאפשר למנכ"ל להציג את ההתפתחויות האחרונות.

גאלב מג'אדלה: תודה רבה.

גאלב מג'אדלה: אנחנו רק ביקשנו מכם מכתב.

גיורא מיוחס: קיבלתם בעוד מועד.

יוסף זיו: בערך שבועיים אחרי הישיבה, קיבלתם התייחסות מאוד מסודרת לנייר עבודה של משרד הבריאות.

גאלב מג'אדלה: לא לזה התכוונתי.

גאלב מג'אדלה: אמנם אנחנו מתחילים להתקרב, אבל אתה עוד מספיק לקרוא את המחשבות שלי.

גאלב מג'אדלה: אנחנו ביקשנו מכם מכתב שיופנה למשרד הבריאות עם העתק אלינו, שאתם מוכנים להיכנס למימון הסקר העתידי שהם מוכנים ליזום.

יוסף זיו: כתבנו, וזה יצא.

גאלב מג'אדלה: אלינו לא.

יוסף זיו: בהחלט כן.

גיורא מיוחס: אנחנו נשלח אליך העתק מחדש כדי שתראה.

גאלב מג'אדלה: גם משרד הבריאות לא אישר לנו ואז אמרנו, ברגע שיתקבל כזה מכתב, משרד הבריאות יאמר שאנחנו מתחילים את הסקר וייתן לנו גם תכנית לאור ההתחייבות הכספית.

אילנה בלמקר: ברשותך, המכתב שלהם אבל היא לא מכבדת את הבקשה של ראש המועצה, לגבי ההכוונה לגבי סקרי המשך.

אילנה בלמקר: בשלב זה, זה הצהרת כוונות, נכונות לתת מימון.

אילנה בלמקר: אבל השורה התחתונה כמה, ביקשנו.

גאלב מג'אדלה: זה מה שאני אומר.

גאלב מג'אדלה: גם הצהרת כוונה אמיתית וכנה, התרשמתי גם בדיון הקודם, אבל חסר לי עדיין מסמך שיאמר בבקשה למשרד הבריאות, תצאו לדרך, תציגו לנו תכנית סקר, עלויות, כדי שאנחנו נהיה בעד הקרן שלכם.

גאלב מג'אדלה: זה אני עוד לא קיבלתי.

יוסף זיו: כבודו, יצא מסמך בערך שבועיים אחרי הדיון.

גאלב מג'אדלה: תבדקו בבקשה.

גאלב מג'אדלה: אומר יוסי זיו, מנכ"ל המועצה התעשייתית שיצא אלינו מכתב, גם למשרד הבריאות שהם מוכנים לקחת עליהם את המימון של הסקר, כפי שביקשנו ממשרד הבריאות לעשות, אבל לא קיבלנו גם ממשרד הבריאות.

גאלב מג'אדלה: אני רוצה להאמין ליוסי, אבל תבדקו את זה, אולי המסמך הזה לא הגיע אלינו.

גאלב מג'אדלה: גברתי, מנהלת המחוז, את לוקחת את העניין לידייך?

אילנה בלמקר: שוב, ברגע שהעניין הכספי סגור ויש הבטחת תקציב בסכום של X, נצא לדרך בקול קורא.

גאלב מג'אדלה: סליחה, גברתי.

גאלב מג'אדלה: המכתב העקרוני על התחייבות כספית, סיכמנו יבוא מהם.

גאלב מג'אדלה: בעקבות זה אתם תכינו תכנית ותגידו עלויות.

גאלב מג'אדלה: אני במקום יוסי זיו לא הייתי מתחייב על חמישה מיליון דולר, התחייבתי עקרונית, אבל אני מוכן להתחייב אופרטיבית כאשר אני רואה תכנית, לוח זמנים ועלויות.

גאלב מג'אדלה: כאשר תעבירי אלינו לוח זמנים ועלויות ותכנית, אנחנו נבוא בדברים איתם ונקדם את ההתחייבות, נממש אותה להתחייבות אופרטיבית.

אילנה בלמקר: אנחנו באנו בדברים, ודנו בזה באריכות.

גאלב מג'אדלה: זו ועדת היגוי שאני לא מכיר.

אילנה בלמקר: ועדה להיגוי לסקר האפידמולוגי.

אילנה בלמקר: ועדת היגוי של האפידמולוגים.

אילנה בלמקר: ובעצם כל העניין של העלות, רק לתכנן סקר האפידמולוגי זה לוקח בערך 100 אלף ש"ח, רק לעשות תכנון.

אילנה בלמקר: יש קבוצות של חוקרים, אולי באוניברסיטת תל-אביב, אולי באוניברסיטת בן-גוריון, אולי באיזשהו מקום, שמתמחים בנושא זה או אחר.

אילנה בלמקר: בדרך-כלל יש איזושהי קרן, יודעים שעומד לרשותנו 350- אלף ש"ח השנה והשנה הבאה, אז אנחנו עושים קול קורא לקבוצות שרוצות להציע תכנית של סקר האפידמולוגי, בתחום נגיד של מומים מולדים לגבי ההשפעה, אנחנו נבחן את ההצעות, אנחנו ניתן מסגרת תקציבית לחוקרים.

אילנה בלמקר: כל קבוצה שחוקרים הם מגישים לנו את הצעת התקציב.

אילנה בלמקר: יכול להיות שאחד יהיה תקציב שונה, 120 אלף לשנה, לשלוש שנים.

אילנה בלמקר: השני 200 אלף לשנה.

אילנה בלמקר: גם כן כל אחד עם שיטות קצת שונה.

אילנה בלמקר: תפקיד של ועדת היגוי לבחון את ההצעות ולבחור את ההצעה בתחום הזה שנראה לנו שהכי אפשרי שייתן תוצאות אמיתיות בזמן לשאלות.

אילנה בלמקר: עכשיו המכתב שלהם הצהרת כוונות שהם מוכנים להשתתף במימון.

אילנה בלמקר: ואנחנו צריכים לדעת שהם מוכנים לשים X כסף על השולחן השנה.

אילנה בלמקר: ואז אין לנו שום בעיה לכל התהליך הזה.

גאלב מג'אדלה: אני מקבל את מה שאת אומרת, אבל איך אני עושה את הצעד הראשון?

גאלב מג'אדלה: צוות היגוי זה טוב, שיהגו שמה וכמה שהם רוצים.

גאלב מג'אדלה: אני רוצה מסמך.

גאלב מג'אדלה: סליחה, צוות היגוי זה בסדר, שימשיכו לעבוד כמה שהם רוצים ואני בעד ואני תומך.

גאלב מג'אדלה: אני רוצה מסמך שלכם, משרד הבריאות, שאומר, להלן לוח הזמנים, תעשו את הבדיקות, תוציאי למכרז, אני לא הולך להילחם איתם.

גאלב מג'אדלה: אנחנו בקושי מנהלים את הוועדה כאן.

גאלב מג'אדלה: אנחנו רוצים מסמך שעושה את הצעד הראשון בכיוון הנכון שאומר לנו, הצעה תעשייתית ולנו, זה לוח הזמנים, אלה הם הדברים, זה העלויות, אם הם מתחייבים על סכום מסוים, צריך עוד סכום, אז יבוא מהתקציבים שאמרתי להם, אני לא נכנס גם לזה.

גאלב מג'אדלה: אנחנו רוצים לדעת שהצעד הראשון בצעדה הגדולה הזאת של האלף מייל נעשה.

גאלב מג'אדלה: איך אני אדע כאשר אני אקבל מסמך משותף או שני מסמכים בהצלבה אחת.

גאלב מג'אדלה: על זה אני מדבר.

גאלב מג'אדלה: עכשיו תעשי את כל מה שאת רוצה אצלך בבית, אני לא מתכוון להיכנס לזה.

גאלב מג'אדלה: אני רוצה לקבל תוך שבועיים מסמך ומסמך כנגד שאומר, התחלנו את הצעד הראשון בכיוון הזה, נקודה.

גאלב מג'אדלה: והדברים מוסדרים.

גאלב מג'אדלה: לנו לא רק שאין לנו זמן, כמו שאמר שמעון פרס, לנו גם אין סבלנות כי מדובר בבריאות שלנו.

אילנה בלמקר: תסלח לי, אם אני צריכה לקבל מכתב מראש המועצה שאומר שהוא מוכן לתקצב ב-2006 400 אלף ש"ח לשנה, 200 אלף לשנה, או משהו, אז אני אצא לדרך.

אילנה בלמקר: בלי זה אנחנו לא יכולים לצאת לדרך, אבל נפגוש אותם ונראה לאן אנחנו מגיעים.

גאלב מג'אדלה: אנחנו מסכמים את העניין?

יוסף זיו: כן.

גאלב מג'אדלה: יפה.

גאלב מג'אדלה: אז תוך שבועיים יהיה לנו מסמך לוועדת הפנים ואיכות הסביבה?

גאלב מג'אדלה: יפה, אני מודה לכם מאוד.

יוסף זיו: אני רוצה לעדכן שהוועדה שמערך הניתור, המשלים שביקשה אותו הוועדה הזאת לפני שנתיים ביישובים, עד סוף השנה יהיה ערוך ומושלם.

יוסף זיו: התחנות צריכות להגיע איזשהו באזור אוקטובר.

יוסף זיו: אחרי תקופת הרצה קצרה, הם יוצבו ביישובים.

יוסף זיו: אני מעריך שעד סוף השנה כל המערך יעבוד ולא רק שהוא יעבוד, אלא כל אזרח יוכל להסתכל באינטרנט ולראות כל רגע מה קורה ליד הבית שלו.

יוסף זיו: כי הנתונים יעברו און-ליין לאינטרנט ולא יהיו יותר סימני שאלה מה אנחנו נושמים, אלא כל אחד יוכל לראות כל רגע מה הוא נושם.

יוסף זיו: אני מעריך שזה גם יהווה פקטור בסקרי העומק.

יוסף זיו: כי אחת הבעיות של סקר האפידמולוגיה היתה, שלא היה ניטור רציף.

יוסף זיו: עכשיו אנחנו הולכים לעשות ניטור רציף, אני חושב שאין לו תקדים בארץ, אני לא יודע אם בעולם.

יוסף זיו: התחנה הראשונה, החלוץ שעובדת כבר חצי שנה, שלושה חודשים עבדה בפזורה הבדואית ושלושה חודשים עובדת בצומת הנגב.

יוסף זיו: עובדת בצורה מושלמת, הדוח של פעילות החצי שנה מונח לפניכם.

יוסף זיו: בשורה התחתונה, בהתייחס לערכים המומלצים על-ידי ועדת אלמוג שזו ועדה של המשרד לאיכות הסביבה ומשרד הבריאות.

יוסף זיו: בהתייחס לערכים הסביבתיים של מדינת טקסס, אנחנו רואים שהרוב המוחלט של הימים, המדידות שבוצעו, מראות שהערכים הסביבתיים היו מתחת לערכי טקסס ומתחת לערכי אלמוג.

יוסף זיו: זה לפעמים אחד חלקי מאה מערכים, ולפעמים אחד חלקי אלף מערכים.

יוסף זיו: וממש לא מתקרבים אליהם בכלל.

יוסף זיו: אנחנו רשמנו בסך-הכל שלוש עליות כאלה, וגם הן לא ברמות גבוהות.

יוסף זיו: כל החומרים שנרשמו בעלייה בסך-הכל שלושה חומרים, אחד מהם הוא בכלל לא מוגדר כמזיק, אבל כמטריד.

יוסף זיו: הם בתכנית הטיפול, אנחנו מעריכים שבשנת 2006 החומרים האלה לא יהיו אתנו יותר.

יוסף זיו: אני רוצה להשלים את הדיווח של נציגת המשרד לאיכות הסביבה.

יוסף זיו: הפעילויות שמתבצעות בשטח הן לא רק בנושא הטיפול בשפכים במפעלים, אלא גם טיפול בגזי הפליטה, מארובות המפעלים.

יוסף זיו: בנושא הזה נעשות פעולות מאוד משמעויות בטיפול בגזי הפליטה.

יוסף זיו: הפעולות האלו ימומשו במהלך שנת 2006.

יוסף זיו: אנחנו צופים ירידה דרמטית בפלטות לאוויר ובריכוזים שכבר היום הם בהחלט עומדים בכל תקן.

יוסף זיו: ירידה דרמטית בגלל המתקנים האלה שבעצם הם ייאספו את כל גזי הפליטה המוקדיים והלא מוקדיים לטיפולים תרמיים.

יוסף זיו: כל החומרים שהם כן נמצאו, הם בהגדרה שלאותם חומרים שיטופלו באותם מתקנים שהמתקנים חלקם כבר בתהליכי רכש.

יוסף זיו: חלקם מבוצעת כרגע עבודה על-פי הנחיות של המשרד לאיכות הסביבה, של מסמכים סביבתיים שמתחייבים כשמקימים מתקנים כאלה, ואני מעריך בשנת 2006 אנחנו נהיה בתמונה אחרת לגמרי של פליטות לסביבה בעניין הזה.

יוסף זיו: סך-הכל אם אנחנו מסכמים את שישה חודשים של הפעילות של התחנה בשטח, אפשר להגדיר שהתמונה שאנחנו מקבלים חוזרת על עצמה, שהריכוזים שאנחנו מקבלים בתחנה, אני מדבר פה על ניתור רציף, יום יום, שעה שעה, הם ריכוזים שהם מאוד נמוכים, על סף המדידה.

יוסף זיו: חלק מהחומרים ידועים שהם חומרים מטרידים ריחנית, והם גם מתחת לסף המדידה המטרידים.

יוסף זיו: בכל מקרה הם לא מסוכנים לבריאות, לפי כל התקנים והמדדים הבינלאומיים.

יוסף זיו: עדיין בהחלט אנחנו מודעים שיש ברמת חובב מטרדי ריח.

יוסף זיו: וכפי שאמרתי, החומרים האלה עם כל המתקנים שנמצאים עכשיו כבר בתהליך רכש או הקמה, סביר להניח שבשנת 2006 אנחנו צפויים לשינוי דרמטי לטובה כתוצאה מכל ההשקעות שמתבצעות היום.

גאלב מג'אדלה: תודה.

יוסי אריה: האקסיומה היום בתעשייה שמפעלי התעשייה צריכים לעמוד בדרישות סביבתיות של המשרד לאיכות הסביבה.

יוסי אריה: המפעלים משקיעים סכומי עתק היום בניסיון לעמוד בדרישות.

יוסי אריה: כאשר הסכומים שאנחנו נותנים להם לשלוש השנים הקרובות, זה סדר גודל של 800 מיליון ש"ח.

יוסי אריה: אני גם העברתי מסמך לאדוני.

יוסי אריה: אנחנו מטפלים היום בתוך המפעלים.

יוסי אריה: אנחנו הקמנו מתקני טיפול ביולוגי עצמאי בתוך המפעלים הנמצאים בעיצומו של תהליך כזה.

יוסי אריה: אנחנו מטפלים בפליטות של המפעלים.

יוסי אריה: ואנחנו משקיעים היום סכומים גדולים מאוד על מנת להתאים את המפעלים לדרישות של המשרד לאיכות הסביבה, שהן דרישות דומות ואולי זהות לדרישות שאנחנו מכירים בעולם המערבי.

יוסי אריה: ראוי לציין גם שאני חושב שהמועצה עושה עבודה מצוינת, אבל תקציב המועצה, ותתקנו אותי אם אני טועה, מומן רובו ככולו מכספי המפעלים.

יוסי אריה: המפעלים משלמים מסים למועצה ובעזרת המועצה מבצעים פעולות ברמה של מימון סקרים וכדומה.

יוסי אריה: מאידך, אני חייב לומר שברמה המערכתית, כלומר במסגרת תכנית הממשלה לגבי רמת חובב, היה מדובר שהממשלה תסייע, תעזור או תבנה את התשתיות שמחוץ למפעלים.

יוסי אריה: תסייע בבניית התשתיות שמחוץ למפעלים, מה שמקובל במקומות אחרים בעולם המערבי.

יוסי אריה: אני מדבר על המט"ש, ברמת חובב קוראים לו טב"ם.

יוסי אריה: אני מדבר על טיפול הקצה.

יוסי אריה: אני מדבר על החברה לשירותי איכות הסביבה.

יוסי אריה: אותה חברה ממשלתית שמטפלת בצומת המסוכנת ברמת חובב.

יוסי אריה: ובעניין הזה אני חייב לומר לאדוני ששום דבר לא ראינו מכיוון הממשלה.

יוסי אריה: לא מבחינת תקציבים ולא מבחינת תכנון.

יוסי אריה: ראינו, אנחנו חושבים שהמשרד קובע את התקנים, הוא עושה עבודה מצוינת.

יוסי אריה: אבל ברמה המערכתית ולתכנון, ומה שנקרא להיות "המנהל" בשטח ולבוא ולומר לנו, חברים זה הפתרון, לא ראינו שום דבר שקשור לזה.

יוסי אריה: ישנו היום תהליך של גישור.

גאלב מג'אדלה: לא, יש פתרון מוצע שאתם חולקים עליו.

יוסי אריה: אנחנו לא מכירים אותו.

יוסי אריה: אדוני היושב-ראש, אנחנו לא מכירים בעולם ואנחנו הסתובבנו הרבה.

גאלב מג'אדלה: זה שהסתובבתם בעולם אנחנו בירכנו על זה, חבל שלא שיתפתם אותנו.

גאלב מג'אדלה: אבל יש פתרון מוצע שאמרה אותו גם רומי אבן דנן.

גאלב מג'אדלה: הפתרון המוצע על איכות הסביבה ידוע.

יוסי אריה: לא.

גאלב מג'אדלה: סליחה, עכשיו אמרה אותו לפניך בכמה דקות.

גאלב מג'אדלה: אתם רק אומרים שזה עולה הרבה כסף, אתם בעד להביא את זה לים.

יוסי אריה: אדוני היושב-ראש, זאת לא עמדתנו.

יוסי אריה: למעשה קיימות כיום שני פתרונות.

גאלב מג'אדלה: מה העמדה שלכם?

יוסי אריה: אני אגיד בשני משפטים.

יוסי אריה: פתרון אחד הוא לקחת את זה לים, כפי שמקובל בעולם המערבי.

יוסי אריה: הפתרון השני שמופיע בתנאים הנוספים ברשיונות העסק של המפעלים, הוא מה שנקרא, liquid zero disgorge אפס נוזלים.

יוסי אריה: אנחנו ביכולות שלנו, ואני מדבר על חברות גדולות מאוד, אולי המועצה יודעת משהו אחר, גם גיורא מיוחס הוא הרבה שנים בתעשייה הכימית, אנחנו לא מכירים תהליך כזה בשפכים אורגניים.

יוסי אריה: אנחנו מכירים מתקנים לאיוד ולגיבוש בשפכים אפס נוזלים, בשפכים אנאורגניים וגם שם לא בטוח שזה עובד.

יוסי אריה: אנחנו לא מצאנו בשום מקום בעולם תהליך של איוד וגיבוש שפכים בתהליכים אורגניים או בתהליכים דומים, במפעלים דומים שיש ברמת חובב.

יוסי אריה: ולכן אנחנו פנינו יחד עם המשרד לאיכות הסביבה וביקשנו לעשות תהליך של גישור בעל שיעור קומה שייבחן את האלטרנטיבות השונות בנושא של הטיפול בשפכים או בטיפול בשפכים המטוהרים, נזכור שאלה שפכים שיוצאים אחרי טיפולים כאלו או אחרים בתוך המפעלים, וייתן את דעתו מהו הפתרון.

יוסי אריה: אנחנו בהחלט מצפים.

גאלב מג'אדלה: והוא נתן את דעתו?

יוסי אריה: הוא כרגע עובד ואמור לסיים בדצמבר 2005 את עבודתו.

יוסי אריה: תהליך הגישור נמצא בעיצומו, בין המשרד לבין מפעלי התעשייה לבין התאחדות התעשייה לבין המועצה.

יוסי אריה: אנחנו בהחלט חושבים שיש מקום ברמה של התשתיות או ברמה של הקמת התשתיות, ברמת התכנון, למעורבות גדולה יותר של הממשלה.

יוסי אריה: אני במיוחד אומר את זה גם בהקשר של החברה לשירותי איכות הסביבה.

יוסי אריה: הם לא נמצאים פה היום, אותו אתר שאמור לטפל בפסולות המסוכנות של מדינת ישראל.

גאלב מג'אדלה: תודה רבה לאדוני.

רומי אבן דנן: רציתי להגיב לגבי המחלוקת שקיימת בינינו לבין התאחדות התעשיינים.

רומי אבן דנן: נכון שכרגע בתנאים לרשיון עסק אנחנו מדברים על הפתרון שבאמת liquid zero disgorge ואנחנו מדברים באמת על השלב הזה.

גאלב מג'אדלה: איך אומרים את זה בעברית לעם?

רומי אבן דנן: אפס נוזלים ביציאה.

רומי אבן דנן: עכשיו מה שקורה זה שנכון שאנחנו יודעים שהתעשייה הזאת באמת תעשייה בעייתית יותר ובאמת יש להם שפכים והרמות והערכים באמת שונים ממה שקיים בעולם.

רומי אבן דנן: ובאמת בעולם אחרי טיפול במפעל זה באמת זורם לנהר.

רומי אבן דנן: אבל מה לעשות, ברמת חובב אין ממש נהר.

רומי אבן דנן: גם יש בינינו חילוקי דעות למרות שבסך-הכל היינו כאילו באותו סיור המשרד לאיכות הסביבה והמפעלים.

רומי אבן דנן: ואנחנו באמת חושבים שכן אפשר להגיע לרמה כזאת.

גאלב מג'אדלה: לגבי אותו סיור שלכם.

רומי אבן דנן: חבל שלא הייתי, אולי היית מגשר שם.

גאלב מג'אדלה: באותו סיור מפורסם וחשוב שלכם, ראיתם מה קורה בנהרות באירופה, שהשפכים שם זורמים.

יוסי אריה: הנהרות שם נקיים.

יוסי אריה: אבל לפתרון אני רוצה שיהיה ברור, הפתרון שאנחנו מדברים עליו, אנחנו לא מדברים על העברת שפכים לים, אנחנו מדברים במפורש על העברת תמלוחות כפי שעושים באירופה באותם ערכים.

יוסי אריה: אנחנו לא מבקשים הקלה על אירופה או על ארצות-הברית.

יוסי אריה: אנחנו מבקשים פשוט לקבל את אותם תנאים שישנם בארצות הברית ובאירופה.

יוסי אריה: ופה אדוני היושב ראש, ברשותך, אני רוצה רק להגיד עוד משפט אחד.

יוסי אריה: אדוני היושב, שבאים לדון בבעיה הזאת, ואני אומר, תראו, האקסיומה, התעשייה צריכה להתאים את עצמה לאיכות הסביבה.

יוסי אריה: אבל צריך לקחת גם בחשבון ואנחנו מדברים פה על מקור תעסוקה מרכזי מאוד בנגב.

יוסי אריה: אנחנו מדברים על תעשייה שמעסיקה אלפיים עובדים.

גאלב מג'אדלה: את זה אנחנו לא שוכחים לרגע.

גאלב מג'אדלה: אנחנו רוצים שהאוכלוסייה בנגב תהיה בריאה, כדי שלתעשייה הזאת תהיה צריכה.

יוסי אריה: זה ברור.

יוסי אריה: אבל אדוני, אני אמרתי בראשית דבריי שזאת אקסיומה שהתעשייה צריכה לעמוד בדרישות הסביבתיות.

רומי אבן דנן: אני באמת רוצה לסיים את דבריי.

רומי אבן דנן: מכיוון שאנחנו יודעים שיש כאן מחלוקת ומכיוון שאנחנו באמת רוצים שהתעשייה תישאר ברמת חובב ולא יהיו מפגעים, זאת הסיבה שכרגע יש מגשר.

רומי אבן דנן: עכשיו מכיוון שהנושא הזה נמצא בגישור ובודק את הנושא הזה, לכן אני לא חושבת שאנחנו מדברים כרגע על השלב השלישי של תכנית הפעולה.

רומי אבן דנן: אנחנו כרגע בשלב הראשון שזה המתקנים הראשוניים שנמצאים במפעלים.

רומי אבן דנן: לגבי השלב הבא, את זה בדיוק המגשר יבדוק.

גאלב מג'אדלה: סוף כל סוף הצלחנו למצוא מחלוקת ביניכם, זה בסדר.

גאלב מג'אדלה: אנחנו כרגע שמענו את המערכות, מהגופים שנמצאים כאן.

שי טחנאי: עוד שאלה ברשותך.

שי טחנאי: החברה לשירותי איכות סביבה שמטפלת ברוב הפסולת הרעילה, הם טוענים שהם הולכים לסגור את שעריהם עד סוף השנה.

גאלב מג'אדלה: מי זה הם?

שי טחנאי: החברה לשירותי איכות הסביבה.

שי טחנאי: יכול להיות שבאמת נבקש מיוסי קצת ברשותך להרחיב את הנושא הזה.

יוסי אריה: אני יכול להגיד מה המחלוקת.

יוסי אריה: מחלוקת פשוטה.

יוסי אריה: ועדת התכנון קבעה לחברה לשירותי הסביבה שהטמנה של פסולות מסוכנות חייבת להליך של מיצוק.

יוסי אריה: הם היו צריכים לקבל הלוואת גישור מאגף התקציבים, אין על זה ויכוח, בסדר גודל שלדעתי, אני אומר מהזיכרון, כתשעה מיליון ש"ח.

יוסי אריה: לפי מה שאני שמעתי ממנכ"ל החברה אתמול, זה מעין פינג-פונג והם לא מצליחים לקבל את הכסף הזה.

יוסי אריה: למרות התחייבויות כאלו ואחרות של הממשלה, על-מנת להקים את המתקן.

יוסי אריה: ב1- לינואר 2006, לפי מה שאני יודע מהחברה, ייגמר להם נפח ההטמנה ואז כל מדינת ישראל תישאר בלי.

גאלב מג'אדלה: איפה?

שי טחנאי: באתר ההטמנה.

גאלב מג'אדלה: באתר הזה שהולך לסיים את תפקידו?

שי טחנאי: לא.

רומי אבן דנן: אתה היית בסיור בנושא אחר.

רומי אבן דנן: אנחנו אז היינו בסיור עם המפעלים ובנושא השפכים.

רומי אבן דנן: מה אנחנו אומרים על החברה לשירותי איכות הסביבה, זה האתר היחיד במדינת ישראל שמטפלת בפסולת מסוכנת.

רומי אבן דנן: עד היום או שהם מטמינים אוש הם מעבירים את זה לאפס או לשריפה.

רומי אבן דנן: עכשיו הם קיבלו בתנאים שלהם שהפסולת לא תוטמן כפי שהם מוטמנת כיום, אלא להעביר את זה לתהליך שנקרא מיצוק.

רומי אבן דנן: זה גיבוש כזה שהפסולת לא תוכל לזהם באיזשהו אופן.

רומי אבן דנן: וכרגע אנחנו יושבים עם אגף התקציבים באוצר בלמצוא את הדרך שייצא מכרז להכנה הזאת.

רומי אבן דנן: ונכון, זה נתקל בקשיים אבל אנחנו נפגשים עם משרד האוצר בערך פעמיים בשבוע על הנושא הזה.

גיורא מיוחס: לידיעתך אדוני היושב-ראש, זאת חברה ממשלתית בבעלות המשרד לאיכות הסביבה.

גיורא מיוחס: והמקור הכספי הוא מהממשלה ואני מאוד שמח על השאלה.

שי טחנאי: אני חושב שבאמת הוועדה צריכה להיכנס לעובי הקורה בעניין הזה.

שי טחנאי: העסק הזה הולך להיסגר ולא יהיה פתרון מינואר לפסולת הרעילה במדינת ישראל.

יוסף זיו: הבעיה היא לא של רמת חובב, הבעיה היא של כל מדינת ישראל, אי אפשר יהיה להעביר לרמת חובב יותר פסולת.

גאלב מג'אדלה: יש כאן משתתפים מהגופים והארגונים?

סלימאן אבו עביד: הכפרים הבלתי מוכרים בנגב.

גאלב מג'אדלה: אתם בעד להעתיק את המקום?

גאלב מג'אדלה: קיבלנו את עמדתכם.

סלימאן אבו עביד: יש לי מה להגיד, אולי לברך על הצעד הגדול הזה לכפר שהיה כמה שנים זנוח לפתור את בעיית רמת חובב ולקדם את העניין ולהביא סוף כל סוף פתרון לבעיה הזו על-ידי מימוש גם יישוב תושבים ליד המפעל, ליד הגדר, כמו שהדגיש ראש המועצה.

סלימאן אבו עביד: לכן יכול להיות שאין סיבה להעביר את ואדי נעים, אם אפשר לגור ליד המפעל.

סלימאן אבו עביד: אולי נדאג לתנאים יותר טובים וליישב אותם בצורה נכונה יותר.

סלימאן אבו עביד: אנחנו חשבנו בהתחלה שאי אפשר לפתור את הבעיה, לכן אנחנו היינו בעד הסכמת התושבים לעבור.

סלימאן אבו עביד: ואנחנו בתור המועצה היינו מעודדים את התושבים להישאר במקומם.

סלימאן אבו עביד: אבל במקרה של רמת חובב היינו רוצים להעביר את התושבים.

סלימאן אבו עביד: אבל כיום אנחנו אומרים שיש אפשרות להשאיר אותם במקום ולא לצאת מאדמתם.

סלימאן אבו עביד: להקדיש מקום ולדאוג לכפר/יישוב למקום טוב כמו שמקימים כבר ליד רמת נגב שהוא לא רחוק הרבה משם ואפשר לגור בו הרבה אנשים.

גאלב מג'אדלה: אז תחליטו אתם רוצים לעבור?

סלימאן אבו עביד: יש התפתחויות בעניין.

אבו עפאש לאבד: סליחה, הוא מהמועצה, אני מהכפר שם.

אבו עפאש לאבד: אז אני יושב-ראש הוועד.

אבו עפאש לאבד: הפתרון של רמת חובב שנים שומעים עליהם.

אבו עפאש לאבד: פעם עשו טיהור ביולוגי, פעם עשו בריכות, פעם הביאו מלח לבריכות ועד היום לא פתרו את הבעיה.

אבו עפאש לאבד: אז אנחנו לא מוכנים להישאר בסכנה עד שיפתרו את הבעיה.

אבו עפאש לאבד: לכן אני אמרתי, אני מטיל גם על ראש הממשלה וגם על ועדת הפנים ועל כולם, אלה שאכפת מהתושבים באזור.

גאלב מג'אדלה: אבו עפאש, הם לא מציעים כל יום שני וחמישי פתרונות חדשים כי זה עולה להם כסף, מישהו מציע להם את זה.

גאלב מג'אדלה: הם דווקא רוצים פתרון אחד שישקיעו בו וידעו שזה לטווח של מספר שנים.

גאלב מג'אדלה: אבל אתם צריכים להחליט מה אתם רוצים.

גאלב מג'אדלה: אני שמח שאתה אופטימי שהפתרון של הסכנה של השכנים בקרבת רמת חובב הולכת ופוחתת.

גאלב מג'אדלה: אני גם מוכן להסכים אתך, אבל משרד הבריאות עדיין לא מסכים עם האופטימיות הזאת, עדיין.

סלימאן אבו עביד: אבל עד כמה שאני רואה שיש הסכמה, כמעט שהולכים לפתור את הבעיה.

גאלב מג'אדלה: לא, יש הסכמה שרמת חובב עושה מאמץ גדול כדי לצמצם ולמזער את הזיהומים, את הסכנות האקולוגיים, אין ספק בזה.

גאלב מג'אדלה: אנחנו ראינו, רואים, יש התקדמות, לא ניכנס לעומק.

גאלב מג'אדלה: אבל אין ספק בזה, מסכימים כולם, זה עדיין לא מה שאנחנו רוצים.

גאלב מג'אדלה: אבל אין אחד מכל הגורמים שלא מסכים, שנעשו לאחרונה צעדים אמיתיים, רציניים כדי לצמצם את הסכנות למיניהם.

גאלב מג'אדלה: אבל אני רוצה לקבל מכם תשובה אחרי זה, סופית, מה אתם חושבים.

גאלב מג'אדלה: כי אנחנו מוכנים לקחת את כל החבילה של הבעיות, אחת לאחת ולהתמודד איתן ולסייע גם ככנסת וגם להיות מעורב.

גאלב מג'אדלה: אבל על זה אתם צריכים להחליט, כי אנחנו שמענו לשמוע מה שאתם אמרתם.

גאלב מג'אדלה: עכשיו משום מה, אנחנו רוצים לשמוע מהארגונים הירוקים, ואיכות הסביבה למיניהם, יש כאן נציגים?

גאלב מג'אדלה: הצבא רוצה לומר משהו?

שלום אלפסי: להתייחס לעיר הבהדים, אבל ביקשת ברשותך לא.

גאלב מג'אדלה: תראה, לגבי עיר הבהדים, זה נושא לדיון בנפרד.

גאלב מג'אדלה: אנחנו גם יודעים מה נעשה בנושא הזה במקביל.

גאלב מג'אדלה: אנחנו לא רוצים לפגוע בעניין, כי אנחנו עכשיו נדבר על זה, כל מה שאמרנו בעניין רמת חובב יהיה בצד וזה יקבל מחר כותרת ואנחנו לא רוצים להחטיא למטרה.

שלום אלפסי: טוב, אני רק רוצה להתייחס כמו שציינו כאן המשרד לאיכות הסביבה.

שלום אלפסי: אנחנו רוצים לראות באמת את כל האמצעים כמו שנאמר כאן על-ידי אבישי ברוומן ואת החברה הבינלאומית, באמת לקראת דצמבר 2005, מגיעים עם כל המסקנות בכדי שאנחנו נצא לדרך.

שלום אלפסי: הבקשה לדחייה ממשרד ראש הממשלה שנדחית קבלת ההחלטה לדצמבר 2005, על מיקום עיר הבהדים נבעה מהסיבה הזו.

שלום אלפסי: אם זה לא מתקדם, ונאמר רק עכשיו מתחילים לבחון שההצעות מבחינתנו זה משהו שעוצר אותנו.

גאלב מג'אדלה: לא, לא, זה מתקדם אבל גם אנחנו, גם גורמים נוספים הורדנו פרופיל כדי לאפשר למגשר לעבוד מבלי להפריע לו.

גאלב מג'אדלה: כי לנו יש עניין שיהיו באמת מסקנות ובדיקות ועבודה שקטה, בלי אילוצים, בלי לחצים, בלי מקלות בגלגלים וגם בלי פחדים ואיומים.

גאלב מג'אדלה: לכן אנחנו גם תרמנו לעניין הזה את חלקנו.

גאלב מג'אדלה: אבל יש התקדמות כל הזמן.

מורן דיאמנט: אני מעמותת "צלול", עמותה של איכות הסביבה.

מורן דיאמנט: אני יכולה להגיד בתור נציגת העמותה שלי, לא הארגונים הירוקים, רק רציתי להדגיש כי אנחנו כארגונים ירוקים לא מוכנים להתפשר על עניין פתרון הקצה שמוצע על-ידי ההתאחדות ועל-ידי המועצה התעשייתית.

מורן דיאמנט: נכון, אנחנו כעמותה עוד לא החלטנו אם אנחנו נכנסים להליך גישור או לא.

מורן דיאמנט: אנחנו כרגע עוד במפגשים ראשוניים עם כל הנוגעים בדבר.

מורן דיאמנט: כמובן שאם נחליט להיכנס לתהליך הגישור, אנחנו נצטרך לשמוע את כל הצדדים.

גאלב מג'אדלה: מה הכוונה שלך להיכנס לתהליך הגישור?

גאלב מג'אדלה: אתם תהיו עוד מגשר ליד המגשר?

מורן דיאמנט: לא, יש תהליך גישור שכל הנוגעים נכנס לדבר הזה, גם ההתאחדות, גם המועצה, גם התושבים של אשקלון, של באר-שבע, כל הארגונים הירוקים.

גאלב מג'אדלה: אז למה אתם לא מחליטים להיכנס לגישור?

גאלב מג'אדלה: אנחנו מצפים שתתרמו את חלקכם.

מורן דיאמנט: אנחנו עוד לא גיבשנו מסקנה לגבינו אם אנחנו רוצים להיות שותפים לתהליך הגישור הזה או לא.

גאלב מג'אדלה: אבל אני שואל אותך למה.

גאלב מג'אדלה: בדצמבר זה קרוב, עוד חודש וחצי חודשיים.

גאלב מג'אדלה: הם לא יחכו לכם ואתם רוצים לתרום את עצמכם ולהיות מעורבים.

מורן דיאמנט: אני לא מתכוונת לזה שיחכו לנו.

מורן דיאמנט: יש ארגונים ירוקים שכן משתתפים, אני מדברת בתור העמותה שלי שאנחנו עוד לא החלטנו אם אנחנו מוכנים להיכנס להליך או שאנחנו נשארים בחוץ.

מורן דיאמנט: בעיקר מכיוון שאנחנו לא מוכנים להתפשר לגבי הפתרון קצה של ההתאחדות עצמה.

גאלב מג'אדלה: אז תיכנסו בפנים כדי להשפיע.

גאלב מג'אדלה: עדיף רדיקלית מבפנים, מאשר פסימית מבחוץ.

מורן דיאמנט: אני לא אמרתי שאני אשאר פסימית מבחוץ.

גאלב מג'אדלה: תביאי את הרעיון הזה שלנו.

גיורא מיוחס: למען הפרוטוקול, המועצה התעשייתית רמת חובב היא צד לתביעה של התאחדות התעשיינים.

גיורא מיוחס: אנחנו עומדים בצד של המשרד לאיכות הסביבה בעניין הזה.

גיורא מיוחס: אנחנו לא עומדים ביחד, אנחנו מהמשיבים.

רומי אבן דנן: התאחדות התעשיינים והמפעלים הגישו עתירה כנגד המשרד לאיכות הסביבה והמועצה.

רומי אבן דנן: כלומר, המועצה ואנחנו באותו צד.

גיורא מיוחס: המועצה היא מפקחת על המפעלים, היא לא צד של המפעלים.

רפי נבו: אני אמנם הצגתי פתרון קודם שהיה המשנה לראש הממשלה.

רפי נבו: צריך לשים לב לציר הזמן פה.

רפי נבו: בעברי שהייתי צעיר הייתי רכז ועדות מטעם המשרד לאיכות הסביבה בנושאים סביבתיים בין שמונה משרדים.

רפי נבו: עזבתי את המקצוע, עזבתי את התחום ובזה התמקדה כל העבודה שלי במשך שנתיים.

רפי נבו: אני חושב שהנושא של ציר הזמן פה הוא קריטי לתת תשובות, אחרת הישיבות האלה תימשכנה ותימשכנה.

גאלב מג'אדלה: אלו ישיבות?

רפי נבו: אני אומר, לחפש את הפתרונות וכל פעם יעלו ועדות וכל יציעו עוד דברים, כאשר כולם יברחו מהאזור ובעצם פתרון יגיע איפה שהוא ב2012- או 2015.

רפי נבו: יש פתרונות שכבר נמצאו מתאימים שיכולים, למשל כמו שלנו, להיות במקום, בשטח כמתקן תעשייתי בעוד שנה מהיום בהשקעה שלנו, ללא צורך בכסף ממשלתי.

רפי נבו: הוא פותר את הבעיה גם איכות הסביבה וגם את זיהום האוויר שנובע מהשפכים.

רפי נבו: חבל על הזמן.

גאלב מג'אדלה: אתה מסכים אתי שהוועדה לא יכולה לבחור את השיטות למיניהן?

רפי נבו: לא, אני אומר שיש פתרון לשביעות הצדדים, התושבים המפעלים והצבא, שיהיה מוכן בעוד שנה.

גאלב מג'אדלה: תודה.

שי טחנאי: אני מהחברה להגנת הטבע במחוז הדרום.

שי טחנאי: אנחנו נפגשנו עם המגשר להגיד את עמדתנו כחברה להגנת הטבע בתוך הסיפור של הגישור.

שי טחנאי: אנחנו בהחלט רואים את עצמנו כמו שהיינו שותפים בנושא של הקישון, אנחנו רואים את עצמנו גם שותפים בתהליך הזה.

שי טחנאי: זה לא המקום כמובן להעלות פה את עמדתנו ודרך אגב, אני חושב שאנחנו בהחלט מברכים על התהליך הזה.

שי טחנאי: כרגע אנחנו בעמדה שפתרון הקצה צריך להיות בתוך הגדר של המועצה של רמת חובב.

שי טחנאי: אני חושב אבל, ושוב כמו שאמרתי קודם, הוועדה הזאת צריכה להיכנס לעובי הקורה בנושא של החברה לשירותי איכות הסביבה בעבודה מול האוצר, בנושא של פתרון לפסולת הרעילה, הפסולת הארצית.

שי טחנאי: ינואר זה מחר.

שי טחנאי: מבחינתנו אנחנו כרגע באמת בסוף דצמבר.

גאלב מג'אדלה: תודה רבה.

נח כינרתי: רציתי להגיד כמה דברים.

נח כינרתי: אני בערך חודש וחצי במשרד של המשנה.

נח כינרתי: דבר ראשון הוא שם אותי גם על רמת חובב.

נח כינרתי: אז מה שהצלחתי שלמדתי מיוסי ענבר ואחרים.

נח כינרתי: אני גם אבוא לבקר אותם שלא תטעו.

נח כינרתי: ככלל, כל מי שחולם לקבל הוראות הפעלה ואיכות סביבה מכל 20,30,40 שנים קדימה, חי בטעות גדולה.

נח כינרתי: צריך לדעת שהדברים האלה הם מתפתחים ומתגלגלים קדימה ויש חדשות לבקרים וצריך לעמוד כל הזמן באיכות של החדשות לבקרים.

נח כינרתי: בכל פעם שמתגלה משהו חדש, צריך לענות על זה.

נח כינרתי: זה לא תנ"ך, זו לא תורה שנותנים אותה.

נח כינרתי: כל הזמן מתחדש ואנחנו ארץ צפופה מעין כמוה, צריך לדעת לפני ולא לצפות לדברים שאין ולא יהיו.

נח כינרתי: אני מהשיחות שלי יודע בוודאות גמורה שיש פתרון קצה קומפלט שיפתור את כל בעיות רמת חובב.

נח כינרתי: בצורה הזו או בצורה אחרת, ישנו פתרון שסוגר את כל הדברים, הוא עולה כסף, צריך להחליט עליו.

נח כינרתי: לי אין ספק, שהממשלה צריכה להיות שותפה במימון ההקמה של מתקנים שיתנו את הפתרון האולטימטיבי.

נח כינרתי: זו דעתי.

נח כינרתי: אחרת את גרירת רגליים כולנו מכירים ולדעתי אסור באמת, מי שמדבר פה על ציר הזמן, לדעתי צודק במאה אחוזים.

נח כינרתי: צריך לעשות את זה מהר.

נח כינרתי: יש עכשיו את הבעיה המשפטית הזאת, של הגישור שאני לא יודע, אני שמעתי במשרד של המשנה לראש הממשלה, שמעון פרס כמה מלים.

נח כינרתי: אמרתי להם את דעתי, שכל נושא הליכה לים וכו', למחוק את זה, כי זה לא יהיה, חבל על הזמן, חבל לדון בזה.

נח כינרתי: הפתרון חייב להיות בתוך אזור רמת חובב.

נח כינרתי: בעיקר חברים, כמו שאומרים, קדימה להתאמץ יותר, לדחוף יותר גם המשרד לאיכות הסביבה שיוסי ענבר הוא חברי הטוב, אני יודע שהוא מתאמץ שמה קשה.

נח כינרתי: אבל למשל בעיני פתרון האידוי הוא לא פתרון.

נח כינרתי: זו דעתי.

נח כינרתי: אחרי ששמעתי עכשיו את כל זה, דעתי שזה לא פתרון שנותן פתרון.

נח כינרתי: לכן צריך לחשוב על פתרונות עוד יותר דרסטיים כדי לפתור את הבעיה קומפלט.

גאלב מג'אדלה: תודה.

גאלב מג'אדלה: חברים, אני מציע ככה.

גאלב מג'אדלה: אנחנו בחודש אוקטובר, יש לנו כמעט כל החגים.

גאלב מג'אדלה: אף על פי כן ואנחנו רוצים למצוא את היום, 16 לחודש זה בסדר?

גאלב מג'אדלה: קודם כל מספר דברים ברשותכם, אנחנו שמחים על המאמץ שעושה מועצת רמת חובב כדי לצמצם את הנזקים ולמזער אותם ולהיות קשובה, לא קשובה לאוזן אלא קשובה אמיתית לכל המערכות מסביב שהן צד בעניין.

גאלב מג'אדלה: אנחנו רוצים להאיץ את הסקר ושיתוף הפעולה בין משרד הבריאות לבין מועצת רמת חובב.

גאלב מג'אדלה: אנחנו רוצים לבחון מחדש את נושא התושבים הבדואים לאחר התייעצות איתם, אם אנחנו יכולים להמשיך לקדם את הנושא של המעבר.

גאלב מג'אדלה: הכל תלוי ברצונם ולפי בקשתם.

גאלב מג'אדלה: בוא לא ניכנס לזה עכשיו, עשיתם התייעצות, הגעתם להבנות?

אבו עפאש לאבד: רק כמה מלים.

אבו עפאש לאבד: אנחנו נמצאים ברמת חובב והמצד המזרחי רמת בקע, התעשייה צבאית ותחנה הכוח.

איברהים אבו סביח: אנחנו הולכים לפי רצון התושבים שם.

איברהים אבו סביח: לא הולכים לקבוע להם דברים.

איברהים אבו סביח: מה שבסוף רצון התושבים הוא מה שקובע.

גאלב מג'אדלה: שמעתי מה שאמרת, רק מה שיחליטו התושבים.

גאלב מג'אדלה: אנחנו דורשים מהממשלה יותר מעורבות.

גאלב מג'אדלה: כי בסופו של דבר האחריות של הממשלה כלפי אזרחיה זה לא דבר שמוטל בספק.

גאלב מג'אדלה: ולכן זה לא נושא של רמת חובב והמועצה מול התושבים, או מול האוכלוסייה, אנחנו רוצים מעורבים יותר של משרדי הממשלה הרלוונטיים שזה משרד הפנים, איכות הסביבה, משרד המשנה לראש הממשלה, התמ"ת.

גאלב מג'אדלה: אנחנו רוצים לקבוע בתאריך 16 לאוקטובר, זה היום שבו אנחנו נזמן מספר אנשים שנוגעים בדבר באופן ישיר, לא מביא רעיונות ולא מחשבות ולא צוותי היגוי.

גאלב מג'אדלה: ואנחנו רוצים יחד איתם להגיע לאיזשהו מסמך שהוא תוקף את הנושא מכל הכיוונים ומכל הזוויות.

גאלב מג'אדלה: התאריך הזה הוא לא תאריך להתייעצות, הוא תאריך שנקבע, אבל עוד נתייעץ אתכם.

גאלב מג'אדלה: ויש כאלה שירצו במסמך לתת לנו את עמדתם ודעתם.

גאלב מג'אדלה: יש כאלה שירצו לבוא לוועדה ונשמח מאוד.

גאלב מג'אדלה: ואנחנו רוצים כתוצאה מזה להוציא מסמך לראשונה שוועדת הפנים מוציאה מסמך שמדבר לכל אחד מכל הצלעות הנוגעות בדבר, אם זה ממשלה, אם זה רמת חובב ואם זה אחרים.

גאלב מג'אדלה: אנחנו רוצים אחר-כך לקבוע את זה לפי ועדת משנה מצומצמת שהיא חברי-כנסת שתמשיך לעקוב אחרי הנושא של רמת חובב ותקבע שהמגשר יאיץ את הגישור ויוכל להביא לנו, עוד לפני סוף דצמבר, את התוצאות של הגישור.

גאלב מג'אדלה: אני רוצה להודות לכולם על ההשתתפות.

גאלב מג'אדלה: שמחתי לתרומת

גאלב מג'אדלה: כם לטובת כלל הציבור של רמת חובב.

גאלב מג'אדלה: תודה רבה, חג שמח ושנה טובה.

גאלב מג'אדלה: הישיבה נעולה.